
Sekreterc Giştî yê 

Birayê me yê birêz, Mam CelaM a Kurdistana îranê 

Tevî silaveke germ û birayane Parîs- 07'ê Avrîla 

2005 

Hilbijartina cenabê te bo Serok Komariya 



Di civînekê de li bin navê Rexneyek li s< 
Reformxwazên Kurd ku bi beşdariya 
xwendekar û komek ji rewşenbîr, 
û ... di roja 16.04.2005'an li Zanîngeha 
Kurdistanê li Sine hate lidarxistin, 
xwendekarên Kurd hevdeng tevî h 
hilbijartina Serok Komariyê li îranê 
kirin. Rûpela 2 




Bê encam mana gera dawî ya gotûbêjên 
Etomî yên Iran û Ewropayê 

Roja înê, 29'ê Avrîla 2005'an li Londonê, 
gera dawî ya gotûbêjên îranê û sê welatên 
Ewropayê (îngilistan, Firanse û Elmaniya) bê 
encam dawî bi karê xwe anîn û wan li hev 
nekir. 

Dewlemendkirina Uraniyûmê mijara 
bingehîn ya dijberî û pirisgirêkên di navbera 
îran û wan her sê welatên Ewropayî ye. 

Şanda Komara Îslamî ya îranê, daxwaza 
welatên Ewropayê li dor nedewlemend kirina 
Uraniyûmê ret kir. Sîros Nasirî, serokê şanda 
nûneratiya Komara Îslamî ya îranê, piştî bê 
encam mana civînê got: Derfeta li hevkirmê ji 
dest çû û herwiha wî anî ziman ku renge îran 
neçar bimîne bernameya dewlemendkirina 
Uraniyûmê bide dest pê kirin. 

Qirar e li ser bê encam man mijara 
gotûbêjên gera dawî, civîneke nirxandinê di 
navbera her du aliyan bihê li darxistin. 

Jêder: Malpera "BBC Persian" 

Agirî, hejmar 18, Aprila 2005 


SIYASÎ 


Peyama pîrozbahiya Partiya Demokrat 
a Kurdistana îranê ji bo birêz Mam 
Celal bi hinceta hilbijartina wî ji bo 
posta Serok Komariya îraqê 

Zor birêz cenabê Mam Celal Talebanî 

Serok Komarê îraqê 

Em bi navê Deftera Siyasî û Komîteya Navendî û 
hemû xebatkarên Partiya Demokrat ya Kurdistana 
îranê ve bi hinceta hilbijartina te ji bo Serok 

Komariya îraqê pîrozbahiyeke germ pêşkêşî te dikin. 

Hilbijartina te yê birêz ji bo Serok Komariya welatê 
dost û cîranê me îraqê, berhema xebata çendîn 
dehsaliya Kurd û yekhelwêstiya rêberayetiya Kurd di 
qonaxa niha de ye. Her di wê demê de nîşana wê 
çendê ye ku îraqa nû nîştimana hemû pêkhateyên vî 
welatî bi erk û mafê wekhev yê wê ye. 

Em hêvîxwezin îraqa Federal di bin rêberayetiya te 
yê birêz de bi ser hemû kosp û astengên ser rêya 
pêşketin û bexteweriyê de serkeve û bi zûyî cihê xwe 
yê jêhatî di civaka cîhanî de tejî bike. Bi vê hêviyê ku 
îraqa nû bibe nimûneyek ji demokrasî, azadî û 
pêşkevtinê ji bo tev welatên Rojhilata Navîn. 

Em ji bo te di bi cî anîna erkên pîroz yên nîştimanî û 
neteweyî de serkevtineke zor bi hêvî dixwazija. 

Partiya Demokrat ya Kurdistana îranê 
Deftera Siyasî 

Hesen Şerefî 

06.04.2005 

Peyama pîrozbahiya Kongireya 
Neteweyên îrana Federal bo birêz 
Celal Talebanî seba hilbijartina 
wî bo serok Komariya îraqê 

Birêz Celal Talebanî! 

Serok Komarê îraqê! 

Hilbijartina we xebatkarê mandînenas û 
newestiyayî bo Serok Komariya welatê cîranê 
me îraqê, ku bi îrana me re di zor waran de, 
bi taybetî di warên kulturî û pir neteweyî bûnê 
de, xwediyê gelek xalên hevbeş e, bû sedema 
şabûn û keyfxweşiya zaf ya me. 

Li ser navê Kongireya Neteweyên îranê ve, 
ku di vê dawiyê de ji aliyê heft Partî û 
Rêxistinên ser bi neteweyên îranê ve ava bûye 
û armanca wê cîgirkirina sîtemekî Demokratîk 
û Federalî di îranê de ye, bi hinceta vê 
hilbijartina jêhatî, em pîrozbahiyê ji Parlemana 
Nîştimanî ya îraqê, geiên îraqê û te yê rêzdar 
dikin û hêviya serkevtinê bo we ji bo 
xizmetkirin bi xelkê û cîgirkirina sîstemekî 
Demokra îk û Federalî di îraqê de dixwazin. 
Kongireya Neteweyên îrana Federal, pêkhatî 
ji: 

1. Partiya Demokrat a Kurdistana îranê 

2. Eniya fekbûyî ya Belûçistana îranê 

3. Tevgera Federal Demokratîk ya 
Azerbaycanê 

4. Partiya xelkê Belûçistanê 

5. Partiya Hevpêwendiya Demokratîk ya 
Ehwazê 

6. Rêxistina Berevanî ji Mafên Neteweyî 
yên Gelê Turkman 

7. Rêxistina Şoreşvan ya Zehmetkêşên 
Kurdistana îranê (Komele) 




Daxuyaniya Deftera Siyasî ya Partiya Demokrat a Kurdistana îranê bo 
piştevanî ji xuyakirina nerazîbûna gelê Ereb di îranê de 


Piştî aşkira kirina naveroka nameya nepenî ya Deftera Serok Komariya îranê ku têde ji bo têkdana 
pêkhateya nifûsa Ereb di heyamê 10 salan de gelalerêjî hatiye kirin, demjimêr 9'ê sibêdehiya roja înê 
26'ê Xakelêweya 1384'ê Rojî, hemberî 15'ê Avrîla 2005'an, hezaran kes ji xortên gelê Ereb li bajarê 
Ehwazê û bajarêr din yên Parêzgeha Xozistanê rijiyane ser xiyevanan û cihên giştî û vêzariya xwe ji 
siyasetên dijî gelî yên rejîmê hemberî gelê Ereb li îranê eyan kirin. Ew meşa nerazîbûnê tevî serkuta 
bêrehmane û nemirovane ya hêzên dijî gelî yên rejîmê re rû bi rû bû û heya niha 20 kes hatine kuştin û 
sedan kes jî bi ? ndar bûne. 

PDK îranê tevî xuyakirina nifret û vêzariya xwe ji siyasetên dijî gelî yên rejîmê û mehkûm û 
şermezarkirina serkutkirina gelê Ereb li îranê, pişgîriya xwe ji xebata gelê Ereb û ji wê liv û bizava 
nerazîbûna azadîxwazane dide eyanê. Di heman demê de jî behî û serexweşiyê ji malbat û kes û karên 
wê bûyera dilnexweş dike û baştirbûna her çiqas zûtir ya birîndarên vê bûyera bixwîn bi hêvî dixwaze. 

Deftera Siyasî ya PDK îranê 
17.04.2005 

Agirî, hejmar 18, Aprila 2005 


SIYASÎ 


Xwendekarên Kurd: 

Em di hilbijartina Serkomariya 

/V 

Iranê de pişikdariyê nakin 

Di civînekê de li bin navê Rexneyek lî ser Reformxwazên 

Kurd ku bi beşdariya xwendekar û komek ji rewşenbîr, 
rojnamevan û ... di roja 16.04.2005'an li Zanîngeha Kurdistanê 
li Sine hate lidarxistin, xwendekarên Kurd hevdeng tevî hevdu 
hilbijartina serok Komariyê li îranê baykot kirin. 

Di vê komcivînê de xwendekarên Kurd û çend kes ji beşdarên 
civînê, bal kişandin ser bêpariya gelê Kurd di warên qanûnî, 
hiqûqî û herwiha hemû warên jiyanê û bi taybet êrîş, qirkirin û 
komkuştinên ku bi serê gelê Kurd re anîne. Di vê derheqê de 
wan gotin: Niha jî ew kesên ku xwe Reformxwaz dihesibînin û 
nav û dengê Reformxwazên Kurd hene, derbasbûyeke reş û tarî 
di nav civatên xelkê de hebûne û hene û her evane di pirosêsa 
Kuştinên Rêzokî û qirkirina ronakbîr û xebatkarên Kurd de 
rolekî girîng hebûne û niha jî nameyên wî çaxî yên wan, wekî 
belgeyekê bas ji rastîniya wan kiryaran dike û li ber dest de ne, 
lewre em nikarin pêşerojeke baş û geş ji bo Kurdan di îranê de 
destnîşan bikin û bê guman hilbijartina SerokKomariya 27'ê 
Cozerdana 1384'an (12'ê Juenê ) ya îsal jî her wekî carên berê 
ye û heke niha jî berbijarên Serok Komariyê basekê li ser 
Kurdan dikin, ji ber dengdanê ye û di gerên berê de jî ev cure 
bas û babetane me bihîstine û em bi dirûşmên here mezin jî 
naxapin, em dê mafê xwe diyarî bikin. 

Hêjayî gotinê ye ku hinek kesan bi navê Reformxwazên Kurd, 
daxuyaniyeke 15 madeyî xistine rojevê ku destpêkîtirîn mafê 
gelê Kurd jî tê de nahê xuya kirin. 


îran piştevanê yekem yê terorîzma 
navneteweyî 

Wezareta Karê Derve ya 
Amerîka rapora xwe ya derbarê 

Terorîzma navneteweyî di 
sala 2004'an de weşand. 


^ Di vê raporê de, 6 welatên 
îran, Kûba, Lîbiya, Sûda 
Sûriye, Koreya Bakûr wekî 
welatên piştevanên dewletî yên 
Terorîzmê hatin zanîn. 

Dewleta îranê bi sedema bi 
destnedana endamên 
peyebilind yên El Qayîde bi 
dadgehê, xebat ji bo 
bide "xistina çekên Etomî, 
piştevanî ji hêzên Terorîstî yên 
Filistîn û Lubnanê û maytêkirin 
di kar û barên hundir yê îraqê, 
bi taybet piştevaniya malî ji 
girûpên çekdar û terorîst yên 
neyare dewleta demî ya îraqê. 



Li gorî vê raporê kiryarên 
terorîstî û hejmara goriyan 
di sala 2004'an de zêdetir 
bûne. Di sala 2004'an de 
nêzîk 651 kiryarên terorîstî 
hatine encamdan ku 1907 
kes kuştine û bûye sedema 
birîndarbûna 6704 kesan. Lê 
di rapora sala 2003'an ya 
Wezareta Derve ya Amerîka 
de 175 kiryarên terorîstî û 
kuştina 625 kesan û birîndar 
bûna sê hezar û şeş sed û 
çil û şeş kesan hatibû. 


Avabûna Rêxistina 
Mafê Mirovan li 
Kurdistanê 



RMMK 


Roja 9'ê Avrîla 2005'an, Rêxîstina 
Mafê Mirovan li Kurdistanê (RMMK) 
wekî rêxistinek" ku di hêla siyasî û dînî 
de serbixwe ye, li Kurdistana îranê 
dest bi kar û xebatê kir. Wek di mada 
duyem ya destûra demî a daxuyaniya 
damezirandina rêxistina navhatî de 
hatiye: [ °stura RMMK'ê danezana 
gerdûnî ya mafê mirovan e û armanca 
wê li ser bi gehê rêzgirtina hemû maf 
û azadiyên mirovan yên sereke ku di 
danezana gerdûnî ya mafê mirovan, 
oeymanên navneteweyî yên hiqûqa 
medenî, siyasî, civakî, aborî û kulturî û 
madeyên konvansiyon û protokolên 
peywendîdar de hatiye, parastina maf 
û azadiyên bingehîn ên gelê 
Kurdistana îranê ye." 

Di mada 3'ê ya daxuyaniya 
damezirandina wê rêxistinê de hatiye: 
"Şêwe û rêbaza RMMK'ê ji bo 
bidestveanîna armancên diyarîkirî, li 
ser bingeha geşedan û xurtkirina 
kultura mafê mirovan, teblîxa 
bernameyên mirovî û parastina wan 
mafan, eşkerekirina peygirane ya 
babet û nimûneyên pêpeskirina maf û 
azadiyên bingehîn û pêkanîna lêkolîn û 
lêgerînên pêwîst di vê derheqê de û 
amadekirina raporên peywendîdar û 
şandina wan ji bo navendên xwedî 
desthilat li hundirê welêt û eger pêwîst 
be hinartina wan ji bo navend û 
komeleyên navneteweyî û herwiha 
hevkarî bi sazî û navendên parêzvan 
ên mafê mirovan li îranê, herêm û 
cîhanê ye." 

Li gorî wê daxuyaniyê ji niha ve 
hetanî 19'ê Avrîl (Nîsan)a 2006'an, 
hemberî l'ê Banemera 1385'ê Rojî ku 
Civata Giştî ya Rêxistina Mafê Mirovan 
li Kurdistanê bi beşdariya hemû 
endaman pêk tê, Mihemed Sidîq 
Kebûdvend, wekî Sekreterê wê 
rêxistinê hatiye diyar kirin. 

Agirî, hejmar 18, Aprila 2005 


SIYASÎ 


Daxuyaniya Kongireya Neteweyên îrana Federal derheq 

serkuta tund û tûj ya xwenîşandana rewa a neteweya Erebên 

/\ /\ 

Ehwazê ji aliyê rejîma dîktator a Komara Islamî ya Iranê 


Kongireya Neteweyên Irana Federal 
mirovkujî û serkut kirina neteweya Ereb 
mehkûm û şermezar dike 

Piştî kifş û eşkere bûna naveroka nameya nepenî 
ya deftera Serkomariya Îslamî ya îranê, ku tê de li 
ser asîmîlasiyona neteweyî û guhertina pêkhateya 
nifûsa neteweya Erebên herêma Ehwaza îranê di 
bernameyeke pilanrêjkirî ya deh salî de, tekez 
hatiye kirin, hezaran kes ji xelkê Ehwazê û bajarên 
din yên wê parêzgehê, roja înê 26'ê Xakelêweya 
1384'ê Rojî (15.04.2005), bi merema şermezar 
kirina siyaseta asîmîlasiyona regezî û ji holê rakirina 
nasnameya Erebî ya wê herêmê, meşa nerazîbûnê li 
darxistin û daxwaza nemana siyaseta rejîmê di wê 
herêmê de bûn. 

Ev şoreş û xwenîşandana giştî ya civatên xelkê 
Ereb dijî wan sitem û newekheviyane ye ku dijî wan 
dimeşin. Rejîma Komara Îslamî li cihê hilweşandina 
siyaseta asîmîlasiyona regezî biryar da ku ew 
nameya ku rastî û senedîbûna wê ji aliyê pisporan 
ve hatiye pejirandin bi nameyeke destçêkirî bihê 
zanîn û xwenîşandana giştî ya xelkê sivîl û bêguneh 
yê herêma Ehwazê bi tundî û bi awayekî hovane 
bihête tepeser kirin û di encama wê bûyerê de 
dehan şehîd û sedan birîndar lê ketin û pitir ji hezar 
kes jî hatine girtin û ew pêla serkut û kuştinane 
heya niha jî her didome. 



parek di desthilata siyasî de heye û ne ji wan 
serokaniyên ku li ser razane, tiştek bi wan hatibe 
dayîn û ne ew mafe heye ku bi wî zimanî ku 
demeke dirêj e, pêre peyivîne, biaxivin û binivîsînin 
û navê dayîk û bavên xwe li zarokên xwe bikin, eva 
di halekê de ye ku Xiyevanên Tehranê bi navê 
terorîstên navneteweyî hatine xemilandin 

Komara Îslamî nikare înkara wê rastiyê bike ku 
navê ew gond û bajarên ku xelkê Ereb di dirêjiya 
sedan salan de bikar anîne, guhartine. 

Farsî. Ev hewil û bizavên rejîmê, ji bilî helandina 
hêdî hêdî, asîmîlasiyona regezî û ji holê rakirina 
nasnameya neteweyî ya hevniştimanên me yên 
Ereb, tu mane û wateyeke din ji xwe nagire. 

Komara Îslamî her wekî rejîma berê, siyaseta xwe 
ya qirêj dijî neteweyan di bin perdeyê dijberî tevî 
cudahîxwezan de veşarti /e, di çaxekê de ku her bi 
xwe, netewe bi xweyî û nexweyî parve kirine, eva 
desthilata siyasî ya îranê ye ku cudahîxwez e û eva 
Komara Îslamî ye ku wekî hêzeke biyanî û dagîrker 
bi xelkê welat re tev digre. Erê gelo serkût kirina 
tund û hovane ya meş û xwenîşandanên 
aştîxwazane yên xelkê sivîl û bê berevan, nahê 
wateya fêrkirina lojîkî ya tund û tûjiyê? 




: 


Renge Komara Islamî bikare di bin destûreke wiha 
nepenî de xwe derbas bike, lê nikare bandora rastîn 
ya vê siyaseta peyakirî a xwe biveşêre. M ^layên 
desthilat bi dest yên îranê nikarin înkara v ê rastiyê 
bikin ku dewlemendtirîn devera îranê kiriye cî û 
wareke şevitandî ji bo hevniştimanên me yên Ereb, 
herêmek ku 90 ji 100'ê ya dahata petrola îranê bi 
dest dixe. Ew nikarin haşayê bikin ku 125 hezar 
parçe ji erdên cotkarên Ereb bi darê zorê dagîr 
kirine û bi çêkirina çend çemên nû û dest çêkirî li 
ser rêya Rûbarên Karûn û Kerxê, ava wan ji bo 
herêmên ne Erebî zivirandiye û heta xistiye bazara 
belaş ya hinek ji welatan û bajar û deverên xisar 
dîtî yên wî şerê ku xwe yek ji aliyên despêbûnê bû, 
ji bîr kiriye. Ev asimîlasiyona regezî tevî çêkirina 
hinek bajarokan di herêmên rûniştvanên Ereb de 
hevdem e û cîgir kirina nêzîkî yek Milyon kes ji 
xelkê ne xweyî ku ji deverên roniştvan yê Fars ji 
rêya dana îmtiyazên malî yên taybet, bê wê ku ji bo 
xelkê xwecih jî ku zortirîn zirar û xesar di şerê 8 salî 
lê ketive, kêmtirîn mafê bi wî awayî bide. Rengê vê 
hindê dide ku hevnîştimanên me yên Ereb, ew sur 
pêst in ku divêt li ser erd û axa xwe bihên koçbar 
kirin yan li herêmên girtî û berteng kirî de wekî 
çermsoran bi wan re riftar bihê kirin. Komara Îslamî 
nikare înkara wê rastiyê bike ku xelkê Ereb ne 


ongireya Neteweyên Irana Federal tevî xuya 
ina vêzariya xwe ji siyaseta dijî gelî ya rejîmê û 
mehkûm kirina serkûta neteweya Ereb di îranê de 
piştgiriyê ji xebata mafxwezane ya neteweya Ereb û 
xwenîşandanên dijî siyaseta asîmîlasiyona regezî 
dike. herwiha daxwazê ji hemû rêxistin, kom û 
komeleyên siyasî, medenî yên mirovhez bi taybetî 
Rêxistina Neteweyên Yekbûyî û tayên wê dike ku ji 
bo piştgirî kirin ji dirêjiya qetilandina xelkê Erebe 
îranê û serbest berdana herçiqas zûtir ya girtiyan, 
bilezî lê xwedî derkevin û kiryarên tund û tûj û 
hovane yên rejîmê mehkûm bikin. Herwiha 
Kongireya Neteweyên îrana Federal xwezyarê 
hinartina şandeke serbixwe ji aliyê Komîsyona Mafê 
Mirovan ya ser bi Rêxistina Neteweyên Yekbûyî ji bo 
jêvekolîna rewşa goriyan û sedemên wê bûyerê ye. 

Kongireya Neteweyên îrana Federal (19. 04. 

2005) pêkhat ji: 

1: Partiya Demokrat ya Kurdistana îranê 
2: Eniya Yekbûyî ya Belûçistana îranê 
3: Tevgera Federal Demokrat ya Azerbaycanê 
4: Partiya xelkê Belûçistana îranê 
5: Partiya Hevpêwendiya Demokratîk ya 
Ehwazê 

6: Rêxistina Şoreşvan ya Zehmetkeşên 
Kurdistanê -Komele 

7: Rêxistina Berevanî ji Mafên Nateweyî yên 
Gelê Turkimen 

Agirî, hejmar 18, Aprila 2005 


SIYASÎ 


A ' 1 i ifSfSk 


Daxuyaniya hevbeş ya PDK îranê û Partiya Keskan ya Firanse bi 
hinceta sefera Xatemî, Serok Komarê îranê bo welatê Firanse 


Di roja 4'ê Avrîla 2005'an de , 
civînek di navbera şandekji PDK 
îranê bi serokatiya birêz kekê 
Mistefa Hicrî, Sekreterê Giştî yê 
Partiyê û şandek ji Partiya 
Keskan ya Firanse bi serokatiya 
birêz Wêrleng, Sekreterê Giştî yê 
Partiya navhatî, pêk hat. Di vê 
civînê de, dîtin û nêrînên her du 
aliyan derheq rave û şirove 
kirina rewşa herêmê gelek ji 
hevdu nêzîk bûn. Di wê hevdîtinê 
de, şanda PDK îranê tekez kir ku 
vê partiyê di kongireya xwe ya 
dawiyê de, dirûşma xwe 
guhertiye û li vir pêde ji bo 
cîgirkirina sîstemekî demokratî û 
Federal di îranê de xebatê dike, 
sîstemek ku mafên neteweyî yên 
gelê Kurd di îranê de desteber 
bike. 

Niha ku nêzîk mehekê dem ji 
bo destpêkirina gotûbêjên 


dubare derheq bi peymana 
dewlemend nekirina çekên Etomî 
maye, her du heyet pê li ser 
hevcehiya aşkira^kirina rewşa 
çekên Navokî di îranê de diçeqînin 
û di vê pêwendiyê de, rola 
dîplomasiya Ewropayê ji bo zext û 
givaş xistin bo ser rejîma Îslamî 
ya îranê bi girîng dihesibînin. 

^ Partiya Demokrat ya Kurdistana 
îranê û Partiya Keskan ya Firanse, 
bi boneya sefera Xatemî, Serok 
Komarê îranê ji bo Firanse, bi 
pêwîst dizanin rabigehînin ku 
rejîma Îslamî ya îranê wekî berê, 
binpêkirina tund û aşkera ya 
mafên mirovan didomîne û rewş 
di vê derheqê de roj li şûn rojê 
xirabtir dibe. Bo mînak em dikarin 
îşarê bikin bi îdam kirina li ber 
çavê civatên xelkê de, îdama 
ciwanên kêm temen, serkûta 
xwendekar, rojnamevan û 


birêvebirina siyaseta tund û tûj yên 
cur be cur dijî neteweyên Kurd, 
Belûç, Turkman, Azerî û Ereb û 
kêmaniyên olî û binpêkirina mafên 
Jinan. 

Hêjayî gotinê ye ku di dirêjiya 8 
sal Serok Komariya Xatemî de, 
guhartineke wisan di warê siyasî û 
mafên mirovan de nehatiye hole. 

Bi baldan bi vê rewş û zirûfê, 
hewce ye ku him Firanse û him jî 
Yekîtiya Ewropayê bi awayekî micid 
piştevanî û piştgîriyê ji Opozîsyona 
Demokrat ya îranê bikin û pê li ser 
cî bi cî kirina biryarnameya 22'ê 
Sêptemera 2004'an ya Rêxistina 
Neteweyên Yekbûyî û biryarnameya 
13'ê Janeviya 2005'an ya Parlemana 
Ewropayê biçeqînin. 

V ^tiv Demokrat ya 
Kurdistana îranê 

Partiya Keskan ya Firanse 

Parîs 05.04.2005 



Alîkariya malî a Dewletên Yekbûyî yên Amerîkayê ji bo 
pêşvebirina demokrasiyê di îranê de 


Bo cara yekemîn e ku piştî Şoreşa Îslamî a îranê, 
Dewletên Yekbûyî yên Amerîka bi eşkere di cehda 
pêşvebirina demokrasiyê di îranê de ye. Eva jî bi 
diyarî kirina 3 Milyon Dolaran ji bo wan girûpên ku 
dixwazin di pêxema vê armancê de kar bîkin. 

Berdevkê Wezareta Karê Derve yê Amerîka, Rîçard 
Bawçêr, da zanîn ku rêxistinên ne dewletî û navendên 
perwerdehiyê û girûpên din yên di hundirê îranê de 
dikarin di bidestveanîna wî pareyî de berêkaniyê bikin. 
Herwiha navhatî da xuya kirin ku girûpên mirovî jî 
dikarin pêşbirkêya vî dirawî bikin. Li gor Rojnameya 
"USA Today" ku bo cara yekemîn ev rapor weşand, 
Balyozê îranê di Neteweyên Yekbûyî, Mihemed Cewad 
Zerîf, ev piroseye bi binpêkirina eşkere ya rêketina 
1981'an ya di navbera îran û Amerîkayê de da zanîn. 

Ew rêketin di Elcezayirê de hate mor kirin û bûye 
sedema azad kirina 52 karmendên Balyozxaneya 
Dewletên Yekbûyî yên Amerîkayê ku bo heyamê 444 
rojan li Tehranê de hatibûne rehîn kirin. Bawçir ev 
tişte ret kir, ku terxankirina wî qasê pare ji bo 
pêşxistina demokrasiyê di îranê de di gel rêketina 
navhatî de dijberî hebît. 

Di rêketina 1981'an de Dewletên Yekbûyî yên 
Amerîkayê soz dabû ku ne bi terzê rasterast û ne jî bi 
terzê siyasî û ne jî leşkerî dest di kar û barên hundir 


yê Iranê de wernede. 

Eşkere û eyan nine ku pesendkirina vî dirawî 
pêwendî bi hilbijartinên Serkomariya heyva Juenê ve 
heye yan na. Di vê baverê de Mihemed Xatemî piştî 
du geran li ser kursiya desthilatê, midehê Serok 
Komariya wî bi dawî tê. 

Dewletên Yekbûyî yên Amerîkayê hilbijartinên îranê 
bi bingeha rast a raya giştî nahesibîne, ji ber ku tenê 
ji kesên olî re rê tê dayîn ku berêkaniya wê postê 
bikin. Herwiha berdewam tê gotin ku çalakiyên 
Dewletên Yekbûyî yên Amerîkayê bi piştevanî ji 
demokrasiyê li derveyî wan welatên bê alî ne û bi 
wateya destêwerdanê ninin. Hêjayî gotinê ye ku 
hikûmeta Amerîkayê her sal bi qasê 15 milyon 
Dolaran ji bo belav kirina pirogramên Radyoyî û 
Televizyonî bi zimanê Farsî bo hundirê îranê terxan 
dike. 

Dijatiya navbera Dewletên Yekbûyî yên Amerîka û 
îranê di çaxê rehîn girtina karmendên Balyozxaneya 
wî welatî di sala 1979'an de her wekî xwe maye û 
pirogramên Navokî (Etomî) yên îranê tenê yek ji 
sedemên navbera her du welatan e. Cuda ji Kobayê, 
îran take welatek e ku diyaloga siyasî bi Dewletên 
Yekbûyî re nine. 

Wergeran: Reşîd Heyderî 

Jêder: Asoşêtid Pirês û "USA Today" 






6 


Agirî, hejmar 18, Aprila 2005 


SIYASÎ 





Etomî û hwd... bi tevayî rewatî û rûçikê biyom yê 
Komara Îslamî biriye jêr pirsyarê û rejîm be ' bi 
qederekî reş û nediyar ve diçe. 

Lewra her du baskên qorixçî û bi nav guhartinxwaz 
yên rejîmê bo xwe derbas kirin ji vê kirîza ku di 
astên derveyî, herêmî û hundir de berengarî vê 
rejîmê bûye, ji metodên cur be cur bo pişikdarî 
kirina xelkê di hilbijartinên Serkomariyê de bi 
mebesta rewatî dan bi desthilata dijî gelî û totalîtêr 
a xwe mifahc werdigirin. 

Rejîm û bi taybetî baskê bi nav guhartinxwez û hin 
kirêgirtiyên wan yên mîna Remezanzade û... piştî 
derbasbûna 26 sal bi ser temenê tejî zulm-zor û dijî 
gelî yê vê rejîmê û siyaseta asimîle kirina vê derheq 
bi netewên ne Fars û bi tayebtî neteweya Kurd, bi 
anîne rojeva komek bernamên xapêner û fantazîkî, 
ku yek ji wan pirsa neteweyî ye, dixwazin careke din 
bi qewl û sozên derewîn yên xwe bi ducarkî kirina 
sinaryoya 2'ê Cuzerdana 1376'ê, gelên îranê û bi 
taybetî gelê Kurd bi merema qahîm kirina xîmê 


haydana xelkê Kurdistanê bo beşdarîkirin di 
hilbijartinan de didin. 

Lê gelê Kurd serbarê ceribandina hemû cure 
rêçereyekî demokratîk û medenî, herwiha 
pişikdarîkirin di hilbijartinên 25 salên derbasbûyî de, 
hetanî niha tu destkevtekî siyasî, civakî û çandî bo 
Kurdan nebûye û Kurd hertim ji pişikdarîkirin di 
desthilata siyasî de hatiye dûrxistin. 

Bi dirêjahiya dîroka îranê çi Kurdek hetanî niha ne 
tenê nekariye posta Serkomariyê bidestve bîne, belkî 
di çi yek ji postên bilind yên dewletî de jî nehatine 
cîgir kirin. Eva di çaxekê de ye ku gotina Kurd ji her 
îraniyekê Îranîtir e, bûye benûştê dewê hemû 
îraniyekê. Di rastî de Kurdan tu car nekarîne di 
desthilata siyasî de pişikdariyê bikin, ji ber ku 
desthilata navendî hergav alavek bo çewsandin û 
asimîle kjrina wan bûye, Kurd di her du sîstemên 
Paşatî û Îslamî de hertim hatine tepeser kirin û bi 
welatiyên derece 3'ê hatine hesibandin. 

Kurdistan piştî 26 sal deshilatdariya Komara Îslamî 


Kurd û maşkanêya hilbijartina 

Serkomariyê 


Em di çaxekê de 
ber bi gera 9'mîn a 
Serkomariyê di îranê 
de diçin ku 

guhartinên cîhanî û bi 
tayebetî 

demokratîzekirina 
Rojhilata Navîn 
pêvajoyeke bileztir bi 
xwe ve girtiye. 
Hikûmetên dîktator û 
dijî gelî yek li dû yek 
têne herifandin û di 
cihê wan de 
hikûmetên 

demokratîk û gelî tên 
avakirin. Herwiha 
bandora wan 
guhartinane û 
nerazîbûna gelên 
îranê ji Komara 
Îslamî, zext û 
givaşên navneteweyî 
bo ser îranê seba 
binpêkirina mafê 
mirovan, 
piştevanîkirin ji 
hêzên terorîstî, 
berhemanîna çekên 


desthilata 

nedemokratîk û dijî 
gelî a xwe bixapînin. 

Gelê Kurd bi 
beşdarîkirin yan 
nekirina xwe di 
hilbijartinên berê yên 
rejîmê de, kariye 
rolekî erênî û berçav 
di rêvebirina wan 
maşkanêyên rejîmê 
de bilîze. Lewra 
baskê bi nav 
guhartinxwaz piştî 
ceribandina 8 sal 
destthilatdarî û bi 
encam negihîştina 
pêvajoya 
reformxwaziyê di 
îranê de, careke din 
hewara xwe bo xelkê 
Kurdistanê anîne û bi 
baskirina mafê 
kêmaniyên netewî-olî 
û zeq kirina xwestek 
û daxwazên neteweyî 
di çarçoveya yasaya 
bingehîn de, hewla 


Dara Natîq 

niha jî bi herêmeke milîtarîtêr tê mêze kirin. Bi sedan 
zîndaniyên siyasî û neyarên rejîmê di girtîgehan de 
ne. Hejarî û bêşolî û... tevahiya herêmên Kurdakincî 
bi xwe ve girtiye. Belavbûna narkotîkê bi awayên 
sîstematîk didome, bi hezaran Kurd tûşî qeyrana 
kêşandina mewadên bêhişker bûne. Teror, kuştin û 
girtina xebatkarên Kurd dirêjî heye. Tekoşîna 
azadîxwazane ya hêzên siyasî û bi taybetî hêzên 
azadîxwaz yên Kurd hatiye qedexe kirin. Bi hezaran 
Kurdên Îranî koçberî welatên biyanî bûne. Hetanî 
niha jî Kurd ji mafê xwandin û nivîsîn bi zimanê 
daîkê hatine bêpar kirin. Kurd heta di rêvebirina 
herêmên xwe de jî tu rol û desthilatek çininin. Her di 
bingeh de îtiraf bi hebûn û nasnameya netewa Kurd 
wek neteweyekî xwedî dîrok û şaristaniyet nehatiye 
kirin û.... 

Bi berçav girtina wan rastiyên jorîn û gelek yên din 
gelê Kurd li Kurdistana îranê, niha jî bi wîst û 
xwastikên herî destpêkî yên xwe negihîştiye. Ewa di 
demekê de ye ku rejîm bi taktîkên xapêner û çewt 
yên xwe daxwazê ji xelkê Kurdistanê dike ku 
pişikdariyê di maşkanêya hilbijartina Serkomariyê de 
bikin. 

Komara Îslamî ji birêvebirina 25 car maşkanêya 
hilbijartinên Serkomarî, Meclisa Şêwra Îslamî, Şêwra 
Îslamî a Gund û Bajaran û... hertim li dengê Kurdan 
bo rewatî dan bi desthilata xwe mifah wergirtiye. 
Lewra Kurdan ceribandinekî tal derheq bi rêveçûna 
hilbijartinan di îranê de heye, Kurd hergav di 
hilbijartinan de wekî dengdêrekê hatiye mêze kirin, 
ne mîna kesek ku mafê xwe berbijêrkirin bo postên 
bilind hebe. Li gor qanûna bingehîn a Komara Îslamî 
tu Kurdek mafê xwe berbijêr kirin bo posta 
Serkomariyê nine. Belkî gelên îranê û yek ji wan 
gelê Kurd dibe dengê xwe bi wî berbijêrî bide ku ji 
navendê ve bo wan tê diyarî kirin. Eva di çaxekê de 
ye ku kesên hetanî niha ji balûna Wilayeta Feqîh û 
Şêwra Nobedar ve bo posta Serkomariyê hatine 
berbijêr kirin, hilgirê tu bername û piroseyekî 
neteweyî û xizmetkirinê nebûne. Ji ber ku armanca 
wan ya bingehîn tenê parastina deshilata ne 
demokratîk ya rejîmê ye û ne tiştek din. 

Bo hilbijartina vê care jî guhartinxwazên Kurd yên 
ser bi dewleta Xatemî bi anîna hin bernameyên 
xapêner û fantazîkî bi mebesta girentî sitandin ji 
berbijêran bo çareseriya pirsa netewî li jêr qanûna 
bingehîn a Komara Îslamî de, dixwazin xelkê 
Kurdistanê bikêşine ser sindoqên dengdanê. Lê gelê 
Kurd bi ceribandina 8 sal desthilatdariya baskê bi 
nav guhartinxwaz û soz û derewên Xatemî carek din 
nahêne xapandin. Ev gele baş dizane ku pirsa netewî 
di îranê de û li jêr yasayek ku dûr ji hemû 
pi nsîpe<e demokratîk û bingehên demokrasiyê û 
mafê mirovan ve bi ser xelkê de hatibe sepandin, 
nahête çareser kirin. Herwiha divê Kurdên bi nav 
guhartinxwaz û Xatemiyê serokê wan jî baş bizanin 
ku, kesek ku pêştir ji aliyê dezgeha Wilayeta Feqîh û 
Şêwra Nobedar ve hatibe hilbijartin nikare bi nûnerê 
rastîn yê gelên îranê û bi taybetî gelê Kurd bê 
hesibandin. 


Bi berçav giritina wan rastiyên jorîn ev pirse tê hole 
ku gelo kesek ku pêştir ji aliyê dezgehên rejîmê ve li 
gor wan pêşmercane: bi regez Îranî-Fars be, ser bi 
ola (Şîe) fermî a welêt be, mirovekî olî û xwedê tirs 
be û bi tevahî bawerî bi bingeh û pêkhateya Komara 
Îslamî hebe, hatibe berbijêr kirin, li gor çi pirensîbekî 
demokratîk bi nûnerê gelê Kurd tê hesibandin? 

Rejîm û bi taybetî baskê bi nav guhartinxwaz divê 
baş bizanin ku rewş û zirûfa siyasî a Kurdistanê 
hatiye guhartin, astê zanyariya siyasî û hişyariya 
netewî a xelkê Kurdistanê jêhel çûye, xelkê 
Kurdistanê êdî carek din bi wan taktîkên we yên dijî 
gelî nahêne xapandin, ev gele bi baykot kirina 
hilbijartina vê care jî dê bide selimandin ku êdî hazi 
nine li jêr sîstemekî dijî gelî û dûr ji her terze mafekî 
netewî û mirovî yên xwe wekî welatiyekî derece 3'ê 
bihête perçiqandin. 

Rêveçûna hilbijartinekî azad û demokratîk di welatê 
me de girêdayî bi ji nav çûna tevahiya pêkhateya 
Komara Îslamî û avakirina sîstemekî demokratîk û 
federal e ku têde mafê tev netewên îranê bihête 
misoger kirin û hemû pêkhateyên îranê di rêvebirina 
desthilata siyasî a welêt de xwediyê mafên wekhev 
bin. 


Agedariya Komîsyona 
Civakî ya Partiya 
Demokrat a Kurdistana 
îranê ji bo malbata birêz 
ya şehîdên Partiyê 


Tevî silav û rêz ji we hêja û xweşttiviyan û 
kornûş ji bo fidakarî û qehrimaniya hemû 
şehîdên me yên serbilind, em radigehînin ku bi 
sedema guherîna şûn û cih, wêne û nîgarên 
hinek ji şehîdên me di dest de nemane. Yan 
ewên ku hene ji rûyê wêneyên pêştir hatine 
girtin, zaf ron û zelal ninin. Ji ber wê çendê em 
daxwazê ji we dikin, bi her rêyeke mimkun, 
her malbateke şehîdên Partiyê wêneyeke şehîd 
û pênaseya wî\ê bo me bişîne. Heta ku li ser 
duseya şehîd bihê nivîsandin û di pêşangeha 
şehîdên serbilind yên Partiyê de cihê xwe 
bigirin. 

Di pêşde em ji alîkariya we malbatên 
xebatkar yên ji dest çûyî yên Partiyê spas 
dikin. 

Komîsyona Civakî ya PDK îranê 

27.01.1384'ê Rojî 
16.04.2005'ê Zayînî 

Kurtiyek ji dîroka 
Enternasyonala yekem, 
duyem û sêyem 


Şehab Xalidî 


Bêjeya (waje) Enternasyonalê di 
zimanê Firansî de bi wateya 
Navneteweyî ye, û ji wan 
rêxistinên cîhanî yên kedkarî re 
dibêjin ku ji dawiya sedsala 19'an 
pêde hetanî nîva sedsala 20'an di 
qonaxên cur bi cur ji kemilîna 
civakê de hatine avakirin. 

Enternasyonala yekem li 
28.09.1864'an di bajarê Londonê 
de hate avakirin û daxuyaniya wê 
jî, Marks bi xwe nivîsand. Di vê 
daxuyaniyê de hatibû ku armanca 
wan hilweşandina hêza 
sermayedariyê û cîgirkirina 
hikûmeta kedkaran ji rêya xebata 
siyasî ve ye. Kongireyên herî giring 
yên Enternasyonala yekem ji sala 
1866'an pêde, salê carekê di 
bajarên Jinêv, Lozan, Birûksêl û 
Bazilê de pêk hatin. Di qonaxa din 
de jî armanca wê, xebata bi dijî 
anarşîzmê bû ku di îspaniya û 
îtalyayê de wê alîgirên xwe hebûn. 
Enternasyonala yekem ji xebata 
kedkarên Parîsê piştevanî kir û 
piştî şikesta wê, çalakiyên pan û 
berfireh dijberî teror û burjuwazi 
meşandin. Piştî şikesta Komona 
Parîsê çelengiya dijberî 
Enternasyonala yekem zêde bû û 
kar û xebata wê di Ewropayê de 
ne mumkin bû. Li sala 1872'an, di 
kongireya Lahe de, biryar hate 
dan, da ku navenda wê bo 
Niyoyorkê bête veguhastin. Ev 
Enternasyonala piştî 4 salan di 
konfiransa Fîladlifyayê de bi 
fermî hate hilweşandin. 

En ernasyonala duyem di sala 
1889'an de, di kongireyekê de li 
bajarê Parîsê hate avakirin û 
hetanî 6 salan ji aliyê îngilistanê 
ve dihate rêberî kirin. Di vê 
Enternasyonalê de û piştî 
destpêbûna şerê cîhanî yê 


Beşa 1 


yekemîn di sala 1914'an de, 
rêberên wê li ser helwêstên xwe 

yên bingehîn neman û sê bask 
tê de pêk hatin, ku di qamûsa 
Komonîstî de bi Baskê Rast 
(Sosyal Şovînîst), Baskê 
Miyanerew û Baskê Çep 
(Enternasyonalîzm) hatine 
naskirin. Rêberên vê 
Enternasyonalê bi îxanetê û 
binpêkirina biryarên zelal yên 


kongireyên vê rêxistinê hatne 
sûçbar kirin. 

Enternasyonala Komunîst 
(Komînterên) ku bi 
Enternasyonala Sêyem hatiye 
naskirin, di heyva Marsa 1919'an 
de li ser gaziya Partiya Komunîsta 
Yekîtiya Soviyet a berê di 
Moskoyê de pêk hat û armanca 
wê jî komkirina hemû sosyalîst û 
Komunîstên tundrew û nehêlana 
Enternasyonala Duyem bû, 
komîntêrnê bi awayekî giştî eniya 
çep bi ser du girûpên Komunîstên 




Şoreşvan û Sosyalîstên 
Demokrat de parve kirin û piştre 
her du girûp li hember hevdu de 
rawestan. 

Yekemîn Kongireya wê di meha 
Marsa sala 1919'an de, bi 
beşdariya partî û girûpên 
Komonîstî yên 30 welatên cîhanê 
pêk hat û bo cara yekemîn 
partiyên şoreşvan yên welatên 
Rojhilatî û Asyayî jî tê de beşdar 
bûn. Pêş kongirê civîneke 
hevşwriyê bi rêberiya Lênîr 
meha Janviya hemen wê salê 
bi beşdariya 8 partiyan hatibû 
pêk anîn û hemû partî û 
rêxistinên Komunîstî û Sosyalîstî 
bona beşdariya di kongirê de 
hatbiûne gazîkirin. 

Kongira duyemîn a 
Enternasyonala Komunîstî di sala 
1920'an de, bi beşdariya 41 
partiyan pêk hat û roleke giring 
di xebata dijberî wan partiyên 
çepî de hebû ku tevan dijberiya 
beşdariya Komunîstan di 
Parlemanê de dikirin. 


Di dema pêkhatina kongirê de 
ku girîngiyeke taybetî dida bi 
xebata dijî Faşîzmê di cîhanê de, 
76 partiyên komunîstî hatibûn ku 
tenê 22 partî ji wan eşkere bûn, 
54 partiyên din hemû bi nepenî 
tekoşîna xwe didomandin. 

Komîntêrên di rastî de li jêr 
nifûz û desthilata Partiya 
Komonîsta Soviyeta berê de bû 
û taktîkên wê jî pêka qazanc û 
berjewendiyên siyaseta derve a 
Soviyeta berê bûn. Komîntêrnê 
heya sala 1943'an, xebat û 
tekoşîna xwe domand. Lê di 15'ê 
Maya sala 1943'an de, Sitalîn bi 
merema razîkrina hevalbendên 
Rojavayî yên Sovyetê bi dijî 
Nazîsmê di şerê cîhanî yê duyem 
de, Enternasyonala sêyem 
hilweşand. 


Jêder: 

-Ferhengoka siyasî, Daryûş 
Aşûrî 

-Ferhengoka Zanistên Siyasî, 
Xulamriza Elî Babayî û Dr. - 
Behmen Aqayî 
-Rojnameya KURDISTAN 
(Organa Komîteya Navendî ya 
PDK îranê), hejmar 238 

Urmiye di cuxrafiya 
siyasî ya Kurdistanê de 



Kurdistanê û Bakura Kurdistana îranê hilketî ye. Panahiya parêzgehê di 
gel Gola Urmiyê 43660 km e. Ev Parêzgehe 2,65% jj hemû axa îranê û 
8,4% ji xaka hemû Kurdistanê û 35% ji Kurdistana îranê ye 

Parêzgeha Urmiyê ji bakur di gel Ermenîstan û Kc nara Azerbaycanê, ji 
rojava di gel bakura tixûbê dewletî yê Turkiyê û îraqê, ji başûr 
Parêzgeha Kurdistanê û ji rojhilat di gel Azerbaycana Rojhilat û Zencanê 
cîran e. 

Li gor statîkên fermî yên îranê, Parêzgeha Urmiyê ji 12 bajar, 28 beş 
(qeza), 14 bajarok, 103 navendên gundan û 3227 gundan pêk hatiye û 
navenda wê bajarê dîrokî û stratêjîk yê Urmiyê ye. 

Parêzgeha Urmiyê yek ji deverên çiyayîn yê Kurdistanê ye. Beşek ji 
çiyayê Agirî û herwiha dirêjiya bakurî yê rêze çiyayên Zagrosê 
bilindahiya wê deverê xemilandine û topogirafiyeke cur be cur bi deverê 
dane. Stirûktêra xwezayî ya deverê eko-sîstemên taybetî ji giya û 
şînkahiyên cur be cur li bilindahiyên cuda pêk anî ye, qatên cuda yên 
topografî pêk hatiye, ku bi şêweya daristan, giya, gulistan û şînkayî xuya 
dike. Devera Urmiyê di bin bandora av û hewayê Oqyanûs (behrên 
mezin)a Etles û behra Medîtiranê de av û hewayeke hênik û dilgir 
heye. Lê di zivistanan de bayê bakur dibe sebeba barîna befreke zor û 
sariya a. 

2. Cuxrafiya Urmiyê 

Bajarê Urmiyê, Wirmê, Oromiye, Rizaye (1930 - 1979) li devava Gola 
Urmiyê bi dirêjiya 70 km û panahiya 30 km hilketî ye. Vê gavê bajarê 
Urmiyê ji 13 deverên: Şipîran, Soma, Biradost, Enzel, Kinar Beroj, 
Tirgewer, Deşt, Mirgewer, Deştebêl, Nazlû, Karxane Qend, Qasimlo, 
Berandêz û 789 gund hene. Di van gundane da 37 gundên Fela (Mesîhî), 
59 gundên Misilman û Fele bi hev re hene. Feleyên Aramî regez yên 
Urmiyê xwe bi Aşûrî yan Asûrî nav dibin. 


Gola Urmiyê, ku li serdema 
Sasaniyan bi Çî Çest hatiye li nav 
kirin û li serdema Aşûrî û Mêdya 
de bi Rîma, wate behra serhildana 
rojê hatiye nas kirin. Belkî ev nave 
hegera wê yekê ku Kurdistan 
welatê rojê ye, şirove biket. Gola 
Urmiyê li serdema Otosên pêk 
hatiye. Panahiya wê li havînê 4000 
û li dema pir av jî 6000 km e. 

Navê Gola Urmiyê herwiha li 
serdema desthilata îslamê Gola 
Sûr jî hatiye linav kirin. 

Ava Gola Urmiyê gelek sûr e û 
xwêyê wê 2 car zêdeyî li avên 
Oqyanûsan e. Lewra tu masî an 
çermnerm û : ya ji bilî 
Colbekêngew r têde najîn. Her ji 
ber xwêyê wê ye jî ku ava Gola 
Urmiyê qet nacemide. Di serdema 
berê de ji ber hegera madeyên di 
nav ava Gola Urmiyê de heye, ew 
ave cihê bala nexweş û nojdaran 
bûye. Li Gola Urmiyê 102 Giravên 
mezin û biçûk pêk hatine. 

Li Urmiyê gelek serekaniyên 
avên paqij û xasmayî avên ku tê 
de Kilor û Bîkerbonat heye hene 
ku cîhê bala gelek torîstên navxwe 
yên welat e. Li jêr em dê navê 
çend serekaniyên Urmiyê nav 
bibin: 

Kanîya Qizce 

Ew kaniye li 27 km rêya Urmiye 
- Selmasê û 7 km ya Karxane 
Qendê hilketiye. Ava wê kaniyê ji 
du (2) cihan der dikeve. Li gor 
encamên taqîgehan, ava wê 
kaniyê Kilorîna Bikarbonat û Solfat 
û Sedîka bi Gaz û Gûgirdê ku di 
Gerikan de kom dibin û tên behrê 
jê wergirtin. 

Kanya Heftava 

Kanya Heftava li 50 km Başûra 
Rojavayê Urmiyê û li Mirgewer 
hilketî ye. Kanya Heftava bi 
Dermanava jî tê nas kirin. Di nav 
çem de bi panahiya 30 cm û 
hetanî 10 cm sereweyî ava çem 
bilqê lê dide. Ava Dermanava 
têkeliyek ji Bîkerbonatê (Klosîk û 
Sedik) û Gazdar e. 


Kanya Zenbîl 

Kanya Zenbîl li 36 km Bakura 
Rojhilatê Urmiyê, li devera Nazliyê 
hilketiye. Panahiya wê avê 4 metr û 
kûrahiya wê hetanî 25 cm ye. Bi 
awayekî berdewam gaz ji vê kaniyê 

derdikeve. Di her çirkeyekê de 10 lêtr 
av di vê kaniyê de derdikeve. 

Li kevirên derdora wê kaniyê û 
herwiha binê kaniyê Oksîda Asin 
hatiye dîtin. 

3. Kurtiyek ji dîrokê 

Dibêjin neteweyek ku dîroka xwe 
nezanibe dîroka wê dubare dibe. Di 
dîrokê de em gelek caran şahidê 
dubare bûna dîroka Kurdan bûne. 
Şoreşa Şêx Seîdê Pîran, Şoreşa Şêx 
Mehmûd, Simayîl Xan - Simko, 
çarenivîsa Komara Kurdistanê, 
heres anîna bizava gelê Kurd di sala 
1975'an de, têkşikana serhildana 
gelê Kurd li Kurdistana îraqê piştî 
şerê îran û îraqê, terora Dr. 

Qasimlo û hevalên wî li Viyenê 
Paytexta Austirya, rawestana 
bizava çekdarî li Kurdistana îranê, 
revandina Ebdula Ocelan û 
çarenivîsa PKK'ê mînakên dubare 
bûna dîroka me ne. 

Ewa ku dîrok çawa wan bûyerane 
bipêwe û qezawetê dê ser bike, 
erka me divê gotarê de nîne û ewa 
kar û erka karnasên dîrokî û 
pisporên siyasî ye. Di wî halî de 
eger em nekaribin dîrokê rexne 
bikin, em dikaribin hin dersan û hin 
rastiyan ji dîrokê hîn bibin. 

Dîroka dûr û nizîk ya Parêzgeha 
Urmiyê pir e ji bûyerên hatî nas kirî 
û nenas kirî ji bo gelê Kurd. Devera 
Urmiyê yan Mêdyaya Biçûk cihê 
şer û lêkdana çendîn netewe û 
şaristaniyan bûye, berî ku bibe 
milkê îranê û demografiya wê bi 
awayekî wiha diramatîk bihê 
guhorîn. 

Li ber başbûna deverê ji bo kar 
barên çandî û pezdariyê, gelek 
neteweyên dûr û nêzîk xwesti 
bibin hakimê deverê û Uri 
bikene navenda hukimdariya xwe. 
Renge li ber vê jî be ku ev devere 
bo bajêrvaniya Mêdya hinde girîng 
bûye û navê Mêdyaya Biçûk bi xwe 
girtiy^Zor bûna berhemên 
çandniyê di deverê tevî 
Mezoptamiyayê bûye sedema 
pe\ ia ûr i ejmêr (Matmatîkê) di 
devera Mêdya de. Kurdistan û 
devera wan - Urmiye li ber hilkevta 
cuxrafî, bilindiya çiyayên xwe û 
têkelî di gel axa Mezopotamiya 
girîngiyeke mezin hebûye di 
pêşveçûna şaristaniyeta deverê û 
bûyerên wê herêmê. 


Devera Urmiyê li gor şahidên 
dîrokî herêma serhildana çendîn 
ayîn û olên esmanî û mirovî bûye. 
Li dayîkbûna Zertoşt, Pêxemberê 
aştî û tenahiyê û pêkanîna ola: 
Fîkra baş, peyva baş û kiryara 
baş ji van şanaziya ne ku îro 
hemû cîhan bi buhayên mirovî 
yên xwe dizane. Çîroka kirêva 
Noh Pêxember ji Dîcle û Firat 
destpê dike û li bilindahiya Agirî 
dawî pê tê. Piştî deshilatdariya 
îslamê li ser deverê, hukimdaran 
bi çaveke taybetî mêzeyî vê 
deverê kirine. 

Perçiqandin bi şêwaza Rojhilata 
Navîn, ku vê deverê jî digire ber 
xwe, belkî yek ji van mêzgehan 
be ku bi dîtina Marksîstan û belkî 
Marksî bi xwe jî bûye hegerê 
paşve mayîna herêmê. Li 



Rojhilata Navîn xweza û wîsta 
mirov gelek caran dijî hev 
radiwestin. Bûna hişkatiyê, cihê 
çere û xwarina pez li çiyayên 
bilind û baranên xurt û lehiyên 
mezin dibe sebeba vê yekê ku 
mirovê Kurd hawara xwe ji bo 
çiyayan bibe. Takê Kurd bi xwe 
nikaribe behrê ji hemû war û 
zozanan wergire. Lewra hewce bi 
hêzeke mezintir heye ku tê de 
axa û mîrên deverê behremend 
dibin. Dema Axa bû xwediyê hêza 
zordarî û ji bindestê Mîr û 
Padîşahan bo parastina 
berjewendiya xwe li hember 



cotkaran rawestan, siruştî ye ku 
xwe hakim bi ser qedera xelkê 
bizanibe. Piştî dabeşbûna 
Kurdistanê û nîve mikanîze bûna 
deverê û binav Şoreşa Sipî ya 
Mihemed Reza Şah (1963 - 64), 
xwediyê axa û şêxan xwe xwediyê 
zeviyan jî zanîn û bi vî awayî 
"dîspotîzma" herêma Urmiyê yan 
Kurdistana îranê bi giştî dest pê bû, 
Herêmek ku li ber dewlemendiyc 
xwezayî hewcehiya hakiman bi 
mirov kêmtir dike, di rastî de 
sebeba wê yekê ku hakim û 
dewletên deverê bi awayekî hov û 
dirindanetir bikevine giyanê xelkê û 
yariyan bi çarenivîsa wan bikin. Her 
wekî hetanî nn bi sedema hakim û 
deshilatdarên deverê biçûktirîn rêz 
ji bo mafê xelkê deverê negirtine. 

Lewra di lêkolîn li ser herêmê de 
amaje kirin bi bûyerên dîrokî bê 
zanîna hegera wan tenê nabe 
sebeba bidestve anîna encamên 
dirust û helwêsta rast. Rewşa 
cuxrafî û topolografiya herêma 
Urmiyê buhayek dîrokî, şaristanî, 
aborî û stratêjîk hebûye ji bo wan 
deshilat û neteweyên ku hakimê 
deverê bûne. 

Dîroka Parêzgeha Urmiyê vedigere 
bo serdema şaristaniya Mêdya. Piştî 
koçkirina Mêdya bo Rojhilata Navîn, 
ewan devera Rojava ya Gola 
Urmiyê girtin û li wir dewleta Mêdya 
pêk anîn. Piştî pêkhatina dewleta 
Mêd, herêma Urmiyê bi Mêda Biçûk 
hate nas kirin. Mêda Biçûk ji 
herêmên: Hemedan, Rey, Isfahan û 
Kirmanşanê pêk dihat. 

^ Bi êrîşa Eskenderê Meqdûnî bo ser 
îranê û dagîrkirina îranê, Mêdyaya 
Biçûk li hember vê êrîşê berxwe da 
û serbxwebûna xwe parast. Rêberê 
wê serdemê yê serxwebûna deverê 
Atorpat bû û bi destpêkirina 
Padîşahiya wî, dever bi Atopartgeh 
hate li nav kirin. Vê herêmê di 
serdema Eşkaniyan jî serxwebûna 
xwe parast. Lê bi êrîşa Erdeşîrê 
Babekan, avakerê hikûmeta 
Sasaniyan devera Urmiyê hat 
dagîrkirin û serxwebûna xwe ji dest 
da. 

Piştî deshilatdariya îslamê, 
Hikumetên Şedadiyan (925 - 
1184), Kurdên Berzîkanî (969 - 
1027) û Merwaniyan (1001 - 
1110) li deverên Urmiyê, Hemedan, 





li__ 

Nehavend û^Şarezûrê hatine serkara 
Hikûmetên Îslamî û xasmanî di 
dewrana deshilatdariya Usmanî û 
Sefewiyan de herêma Urmiyê rolekî 
mezin di pêwendiyên wan dewletane 
da leyîstiye. Li ber hilketa cuxrafî, 
serxwebûna taqeya cuxrafiya 
herêmê eşîre û mîrên deverê hetanî 
mideheke dirêj bin destê tu Padîşahan 
nebûne û serbixwe bûne. Ewan ne jêr 
distûra Usmaniyan ne li jêr 
deshilatdariya Padîşahên îranê û ne jî 
li jêr destê Mîrên Baban û Erdelanan 
bûne. Eşîrên deverê ku vê serdemê bi 
Bilbasiyan hatine nas kirin, ji 12 hozan 
pêk hatibûn û li ber aboriya pezdariyê 
hetanî berî şerê Çaldiranê hertim li 
çiya û zozanên deverê koçberî kirine. 

Bi êrîşa Mixulan bo ser deverê, 

Kurdan li Kurdistana Turkiyê û di 
herêma Urmiyê de zortirîn berxwdan 
dijî êrîşa dagîrkeran ji xwe nîşan dan. 
Kurda pênc (5) êrîşên Mixulan têk 
şikandin û hetanî demek dirêj 
serxwebûna xwe parastin. Lê piştî 
dagîrkirina Bexda û kuştina Xelîfê 
Ebbasî Muitesem Billah, Mixulan hêdî 
hêdî deshilata hemû herêma Urmiyê û 
Kurdistana Turkiyê bi dest girtin. Paş 
deshilata Mixulan li ser herêma Urmiyê 
navê gelek gund, bajar û çiyayan bi 
navê Muxliyan hat guherîn wekî: 

Nawça Axtaçî li ser navê kesekê hatiye 
danîn ku Hesp xwedî kirine. Suncax 
navê Emîreke Mixulî ye ku di gel 
Holako Xan hate îranê. Saîn Qela 
(Şahîn dêj) û îndirqaş û Solduz 
hilgirên navên Muxuliyan in ku nîşana 
çîroka xemgîn ya devera Urmiyê û gişt 
Bakura Kurdistana îranê ye. 

Her wiha paşkoka "Kend" bi wateya 
gund ku di paşnavê gelek ji gundên 
herême de tê, li serdema Muxulan ve 
serekanî digire, wekî Şerefkend, 
îsakend hemû berhema dagîrkariya 
Mixulan û hatina Turkên koçber bo 
Kurdistanê ye ku di sedsalên 13 - 14'ê 
Zayînî de bûne rûniştvanên deverê. 

Di gel evên ku serê hatin bas kirin, 
hewce bi gotinê ye ku bi hatine ser 
kara Hikûmeta Selcoqiyan û 
dagîrkirina herêmê û cîwar bûna 
Turkên Selcoqî li deverê, rewşa 
demografî û siyasî ya herêmê bi 
awayekî diramatîk hate guhartin. 
Selcoqiyan bi hegera koçberî, 
siwarçakî û şervaniya xwe û herwisa 
jîrî û netirsiya xwe karîn di demeke 
kurt de deshilata herêmê û hemû 
îranê jî bigirine bin destê xwe û bi 
hegera vê ku Tewrêz Paytexta 
hukimdariya wana bû, herêma 
Azerbaycan û Urmiyê zû bû cîhê 

rûniştina koçberên Turk. 

Bi deshiladrariya Sefewiyan û 
Ragehandina ola Şîe wekî mezheba 
fermî ya herêma hukimdariya xwe, 
ku devera Urmiyê jî yek ji wan bû, 
di rastî de Enfala duyem ya Kurdan 
di dîrokê de dest pê bû. Kurd ku bi 
giştî Misilmanên Sunnî û Şafiî bûn, 
amade nebûn mezheba xwe 
biguherin, lewra Şah Ebasê Sefewî 
(1578) nêzîk 50000 malbatên 
Kurdan li herêma Urmiyê bi zorî 
koçber kirin û ew dûr xistin bo 
Xurasanê. Armanca Şah Ebas ji wî 
karî du (2) tişt bûn: 1. Bi anîna 14 
hozên Efşariyên Turk ku bibûn Şîe, 
xelat kirin û cihê bi bar û bereket 
dan destê wana û Kurd ku 
metirsiyeke pitansiyêl di deverê da 
bûn, dûr xistin û bi vî awayî 
siyaseta yek destkirina îranê bi 
şêwaza yek mezhebî, ku piştre dibe 
siyaseta yek netewî ya 
Nasyonalîzma Fars bi cî anî. 2. Li 
ber şervanî û mêrxasiya Kurdan li 
meydana şer di gel dujminan, Şah 
Ebasê Sefewî dixwast Kurdan bike 
kela Rojhilata deshilatdariya xwe 
hemberî dujminan. Û Kurd bi vî 
awayî hem di warê cuxraf bûn 
qurbanî û hem jî dê biba r goştê ber 
devê êrîşa dujminên Sefewiyan li 
Rojhilata îranê. 

Paş şerê Çaldiranê di sala 1514'an 
de Kurdistan bi kiryar û fermî bû du 
(2) beş di navbera Xelîfên 
Usmaniyan û Hikûmeta Sefewiyan. 
Herêma Urmiyê li gor rewşa cuxrafî 
kete bin deshilatdariya Sefewiyan û 
ewan jî ji bo tole standin ji Kurdan 
bi du şêweyan kar kirin: 1. Koçber 
kirin û şandina Kurdan bo sirgûnê û 
2. Êrîş bi ser Emaretên Biradost, 
Mukrî û Erdelan. 

Em nikaribin rola Mîrê Lepzêrîn - 
Emîrxanê Biradost - li deshilata 
Sefewiyan biçûk bigirin. Mîrê 
Lepzêrîn bi çelengî, şervanî û 
egîdiya xwe karîTewrêz û herêmên 
derdor di bin destê Usmaniyan de 
der bixe û bike beşek ji deshilata 
Sefewiyan. Ji ber ku di şerê dijî 
Usmaniyan desteke xwe ji dest da, 
Padîşahê Sefewî desteke zêr ji wî re 
da çê kirin û navê wî bû Xanê 
Lepzêrîn. 

Di sedsala 17 - 19'an de devera 
Urmiyê ne tenê cihê şer û 
pevçûnên neteweyî di navbera 
deshilatdarên Îranî, Turkên deverê 
û Usmaniyan bûye, belkî Urmiye ji 
ber rewşa topografî û cuxrafî ya 
xwe bûye cîhê bal û êrîşa Rûsan û 


SIYASÎ 


koçberiya dîn û olên din wekî Fele 
(Mesîhî)yên Aşûriyan. Yekem 
Misyonerê Amerîkayî ku bi nav ji bo 
weşana ola Mesîh hatibûne welatê 
Farsan (îranê) tên bo Urmiyê û di 
sala 1830'an de Misyoneriya xwe li 
bajarê Urmiyê avedan dikin, ku niha 
xaniyê sereke yê Zanîngeha Urmiyê li 
beşa Pizişkî ye. Renge kuştina Mar 
Şîmon bi destê Simkoyê Şikak di 16'ê 
Adara 1918'an de şiroveya guhartinên 
radîkal yên demografiyên deverê 
bike. 

Li şerê II cîhanî û serdema Komara 
Kurdistanê (1946 - 47) û Hikûmeta 
Millî ya Azerbaycanê, herêma Urmiyê 
yek ji navendên here girîng ya kêşe û 
hegerên here girîng di navbera 
nexweşiya her du Hikûmetên 
Azerbaycan û Komara Kurdistanê de 
bûye. Xasmanî bajarê Urmiyê di vî 
warî de rolekî mezin gêraye (Mêzeyî 
Pirsa Urmiyê di salên 1946 - 47'an de 
bike). 


Bi têkçûna Komara Kurdistanê û 
Hikûmeta Millî ya Azerbaycanê û 
deshilatdariya nûjen a malbata 
Pehlewî, li ber sebebên dîrokî û 
hebûna şoreşên berdewam yên 
Kurdan di herêmê de navê Urmiyê bi 
Rizaye (1930) hate guherîn û bi 
awayekî fermî deshilata siyasî, aborî, 
leşkerî û çandî ya herêmê ji Kurdan 
hate standin û kete destê Azeriyan. Bi 
vî awayî serbarê zor bûna Kurdan li 
deverê, Kurd di warê siyasî û aborî 
bûn kêmanî û rêya perwerde, xwe 
sazîdan, bizava aborî ya nûjen ji 
Kurdan hate standin. 

Bi şoreşa gelên îranê di sala 
1979'an de û serhildana çekdarî ya 
gelê Kurd li Kurdistana îranê, 
Kurdistanî bûna herêma Urmiyê 
xasmayî bajarê Urmiyê û Bakura 
Urmiyê wekî Selmas û Xoyê li hemû 
demekê pitir derkete holê. Beşdariya 
çalakane ya rûniştvanên herêmê di 
bizava netewî de û bûna hêzeke 
mezin ya çekdarî a xebatkarên Kurd 
di herêmê de rastiya Kurdistanî bûna 
wê herême derxist. Lewra Komara 
Îslamî ya Îranêjievî Pan Turkîstên 
nava deshilata Îslamî ya îranê bi 
awayekî sîstematîk ketin guherîna 
demografî ya herêmê û bi wêran û 
xapûr û talan kirina gundan, qirkirin 
wekî Qarnê û Qelatan (1979), 
komkujiyên herêma Urmiyê di sala 
1985'an de û xapûr kirina dehan 
gundên herêmê, Kurd naçar kirin cih 
û warên xwe berdin. 

Dûmahîk heye 

Jina îro, jina duhî 


mêrê îro, mêrê duhî 


W ji Farsî: Şerîf Felah (Hêja) 


Jina îro niha jî di gel wan yasa û kevneşopiyên 
paşmayî, yên ku êdî bersivderê pirsgirêkên îroyîn 
ninin dijît û guhertin û guherîna vê ne tenê hewcehî 
bi karê zanistî û pisporane di astekî bilind de ye, 
belkî xwezyarê guhertinekî bingehîn di çand û 
perwerdehiya nifşa pêşerojê heye ku zortirîn zirar û 
xesar ber jina îro dikeve, lê vê çendê jî em dikarin 
bibêjin ku zirar û astengên mêran jî kêmtir ji yên 
jinan ninin. 

Dîtin û nêrîna mêrên îro derheq jinan, nêrîneke 
dualî û dij hev e, ji aliyekê ve bi çaveke wekhev 
mêzeyî wê dike, sedemekê nabîne ku di dahat, 
deskevt û jiyana hevpar de cudahîdananek bibe. Lê 
belê her ev nêrîne di nava malbat û di pêwendî tevî 
jiyana hevbeş de tûşî alozî û guhertinê dibe, anku 
erkê jinê birêvebirina karên nav malê û kabanîtî û 
xwedî kirina zarokan û ...ye û tu rexne û 
nerazîbûnek derheq bi yasayên tijî ji ferq û cudahî 
,mafê telaq, pejrandin û serperestiya zarokan, 
diyeya jinan, yasayên mîrasê, izna hevjîn (Mêr) ji 
bo seferên derveyî welat û yasayên din ve jî nebin^ 
û nemaze van yasayane jî pesend û diparêze. 

Lewre jina îro dibe mêrê duhî be û bê tu û 
cudahiyek li derveyî malê şol bike û dema ku 
vedigere malê, divê jina duhî be û erkê malê bê 
kêm û zêdeyî û bê hevkariya mêr birêve bibe 
(encam bide), ger mêr bi qasekî kêm jî hevkariyê 
bike, navê alîkariyê lê dixe, anku li bîra te be eva 
erkê te ye di vê navberê de çi tiştek dikare rade û 
qasê van zext û givaşane kêm bike? Mêrek ku 
dibîne bê alîkariya jinê wekî mêrê duhî karîna 
misoger kirina bijîvê û birêve birina jiyanê nine. 

Gelo hetanî niha jî rola nû pejirandî ye? Em dikarin 
bêjin ne! 

Mêrê îroyîn him bi xwe li bin zext, givaş û 
astengan de ye û him jî vîn û îradeya xwe dide 
eyanê (nîşan dide) , her çend ku bi xwe jî dizane 
nexş û rolê mêrê duhî cudahiyek berçav û zor 
heye, çand, rewş û tîtal û perwerdehiya wî bi 
terzekê nebûye ku bi hêsanî bikare rol û nexşê 
mêrê îro bilîze. Jina îro jî wiha ne elimiye ku di 
warê alîkariya malî û aborî bi mêr, şikana firnaxa 
xwe nebîne. Lewre her bi vî awayî vê hevkariya 
xwe bi alîkarî dihesibîne. 


pêşerojê bi terzekê bihêne elimandin (perwerde 
kirin) ku tevî zirûfa roj hevaheng û xwe biguncîne 
Heke em zarokên xwe dielimînin divêt ku em w 
fêr bikin ku jiyan hevpar e û ferq û cudahiyek têde 
nine, belkî hevkarî û alîkarî ye. Divêt ku em 
hevdilî, alîkarî û hest bi berpirsiyariyê di hemû 
waran de jêre bielimînin, li biryardanar de, warê 
aborî, birêvebirina karê rojane yê jiyanê, di pesend 
kirina erkan de û ... jin û mêr du mirovên wekhev 
û şirîk in ku biryarê didin û bi hevkarî, hevfikrî, 
evîn, cehd û tekoşînê jiyaneke nû ava bikin û ew 
rol û hevkariye jî di hemû warekê de wekhev û 
beramber birêve biçin. 




Mirov nikare haşayê ji vê rastiyê jî bike ku hin 
erk û rol taybet bi jinan û hin jî taybet bi mêran in, 
ev cudahiye jî bi sedema rewşa cismî û Fîzyolojî ya 
wan du regezane ye. Lê belê piraniya rol û erkan, 
çanda şaş û perwerdehiya nalojîkî ya dayîk û 
baban, di bîr û ramana zarokan de bi terzeke 
cinsiyetî cî girtiye (dakutaye), lê dema vê hatiye 
em bi eql û çareseriyeke îroyîn guhertinê di xwe de 
pêk bîne û hevdilî, hevfikrî, hevkarî û nêzîkatiya 
zêdetir di navbera jin û mêran de di birêvebirina 
jiyana hevpar de pêk bînin û pêwendiya mirovî, 
hest û evîndariyê cihgirê hesab û warê malî 
(dahat) û karên sereke bikin û tenahî û aramiya 
rastîn tenê di pêwendiyên rast yên mirovî û bê 
cudahî û ... berhem tê. Hevdilî, hevhest bûn û 
hevkarî ye ku dibe di nav malbatan de bihête xurt 
kirin, ew xewna ku zarokan berdewam hewcehî pê 
hene û li dûv digerin. 


Ku wisan e, gelo baştir nine ku nifş û neviyên 


Jêder: Zenane Emrûz 

Hovîtî di çarçoveya guhartinê de! 


Meryem Hacîpûr zelan_kurde2000@yahoo.com 




Serbarê wê ku Rêxistina 
Parêzvanîji mafê mirovan gelek 
yasa di pêxema azadiya mirovan 
de anîne holê (derkirine) û ji wan 
re jîneke serbest, azadiya ra 
derbirînê, azadiya xebata siyasî, 
civakî û ... dane. Lê niha jî rejîma 
Komara Îslamî tu soz, peyman û 
garantiyek di hember van 
yasayane de nine û roj bo rojê bi 
siyasetên xwe yên ne mirovane û 
kevneperest jiyanê ji gelên îranê 
taltir û ortê ji wan re berteng û 
tesktir dike. îşkence, îdam, birîna 
endamê leş, şelaq, destdirêjî, 
kevirbaran û ... jî mînakên vê 
rastiya tal û haşaneker in. 

îdam yek ji pîstirîn û 
nemirovanetirîn awayê wan cure 
kiryarên dijî mirovî ye ku 
berdewam ji aliyê rejîmê ve tê 
encam dan. îdam destdirêjiya 
nerast a hikûmetê bi mafê 
takekes e. Her bi vê sedemê 
Rêxistina Efûya Navneteweyî 
cizayê îdamê di hemû warekê de 

bi terzeke giştî ret dike û bi tiştekî nebaş dizane. Çaxekê ku hikûmetek dest 
bi karê îdamê dike di rastî de kuştinê di hin zirûfan rewa û bi helal dizane û 
bi gorî kirina mafê jiyanê ji bo parastina tenahiyê dide eyanê ku bi xwe jî 
yasayên bingehîn yên nizamê micid nagire. Lê îdama zarokan, kiryareke 
mezintir e ku qal û lêgerînekî zêdetir dixwaze . 

Li gor Konvansiyonên Navneteweyî, mirov \ eta jiyê 18 saliyê zarok tê 
hesibandin û temenê berpirsiyarî û qanûnî ji bo wî/ê 18 sal hatiye diyarî 
kirin. Lê serbarê vê yekê di yasaya Komara Îslamî a îranê de jiyê geşebûnê 
ji bo xortan 15 sal û ji bo keçan 9 sal e, ku rayedar û berpirsiyarên Komara 
Îslamî bi mifah wergirtin ji vê yasa û lahêza zextê, dest bi azardanên giran 
dijî zarokan didin, ew zarokên ku jiyana wan goriyê rewş û zirûfa bixof û 
nejêhatî a civakî, abûrî û hovîtî û riftarên ne mirovane yên wan Melayan 
dibe ku xwe bi cihgirê Xwedê dihesibînin û bi hêceta îslamê dest bi xebata 


dijî mirovahiyê didin. 

Li gor rapora Rêxistina Efûya 
Navneteweyî, îran piştî welatê 
Çînê, di cîhanê de li warê qasê 
îdaman, di rêza duyem de ye û 
herwiha îran yek ji wan welatan e 
ku cizayê îdamê ji bo zarokên bin 
18 saliyê de bi rewa dizane. 
Herwiha li gor gotina Hacî 
Mihemed Elî dadmendê dadgehê, 
niha 30 kesên bin temenê 18 
saliyê de hene ku hukmê îdamê ji 
wan re hatiye dan. 

îdama Atife Recebî keça 16 salî 
ku çendîn caran ji aliyê dadverê 
duseyê û ç md kes ji hêzên 
întizamî ketiye ber destdirêjiya 
cinsî, bi xwe gewahyarê van 
rastiyên tal e. Ev zarokane 
goriyên belengazî û hejariya 
sepandî a rejîmê ne, ew li cihê 
xwendin, perwerdehiya rast, 
asayiş, tenahî, û rihetî, seyran û 
... bi neçarî dest bi leşfirotin û 
kiryarên nebaş didin û di nava 
pirsgirêkên civakî de xwe dikutin 
û di vê rewşa nebaş de bi yekcarî 
têne xendiqandin. 

Niha jî zarokekî din çavnihêriya 
birêvebirina hukmê îdamê dike. 
Mihemed-M 18 salî, ku çaxê tûş 
bûn bi gunehê 16 salî bû, 
gunehbar bi kuştinê ye. Rejîma 
Komara Îslamî bi derkirina hukmê 
îdamê li ser wî nîşan dide ku ne 
tenê wek rabihorî, bi binpêkirina 
mafê mirovan mijûl e, belkî rêzê ji 
yasayên Konvansiyona mafên 
zarokan ku îran jî endamê wê ye, 
nagire. 


Xwekujiya 200 jinan di Ilamê de 


Hêyran PûrNecef şêwirmenda parêzgarê 
îlamê di hevpeyvînkê de bi nûçegihanê 
Jinan ya Yekîtiya Xwendekaran li ser 
daxwaziyên jinan da zanîn: Di civaka 
Mêr serdest a îlamê de zext û givaşên 
malbat û civakê li ser jinan, cihgir 
(nehadîne) nebûna çanda gotûbêj û 
guhdarî kirin bi derdorê, bûye sedema 
çêbûna arîşe û pirsgirêkên ruhî û 
piskolojîk bo jinan û di encam de 


zêdebûna qasê xwekujiya wan. 
Herwiha wê li ser navinciya jiyê 
xwekuştina jinên îlamê da zanîn ku 
niha jiyê xwekujiya jinên parêzgeha 
îlamê di navbera 25 hetanî 35 saliyê 
de ye. Wê da zanîn ku di sala 1383'an 
di îlamê de 400 kesan karê 
xwekuştinê kirine ku para herî zaf a 
wan jin pêk tînin. 

4 


Bazirganiya keçên 

/V 

Iranî di Keraçiyê de 



Li gor rapora nûçegihanê Ilna, 
Mehbûbe Moqadam, xwendekara 
karnasiya bilind û lêkolînvan di 
warê jinan de got: Di rojê de 54 
keçên 16 heta 25 saliyê di 
Keraçiya welatê Pakistanê de têne 
kirîn û firotin û çavkaniya vê 
bûyera mezin siyasetek e ku bûye 
sedema hejarî û belengaziya 
piraniya vê civakê. 

Wê herwiha da zanîn ku 
serhijmêriya keçên hilatî di welat 
de aliyê kêm bi 300 hezar kesan 
digihîje û nêzî 86 ji 100'ê a vê 
qasê ku bo yekem car li malbatê 
hiltên, dikevine ber destdirêjiya 
cinsî. 

Herweha wê got ku qasê 
ciwanên tûşbûyî bi pjrsgirêkên 
ruhî û pisîkolojîkî di îranê de 8 
heta 10 Milyon kesan têne texmîn 
kirin. 


AIozî di zanîngeha 
Urmiyê de 


Di roja înê 20.4.2005'an de 
komek ji xwendekarên 
zanîngeha Nazliya bajarê Urmiyê 
ku bi qasê 500 kesan bûn bo 
geriyan û seyranê rû ji bajarê 
Tewrêzê dikin, paşan kur û keç 
bi hev re dest bi şahî, dîlan û 
keyfxweşiyê dikin lê hin ji 
kirêgirtî û Besiciyên ser bi civata 
Îslamî ya zanîngehê nerazîbûna 
xwe nîşan didin û bi kamêrayên 
xwe, wêne û Fîlma kesên 
pişikdar di şahiyê de hildigrin û 
şikayetê ji wan dikin û paşan 
lêpirsîn ji wan tê dest pê kirin, lê 
ji ber wê ku qasê xwendekarên 
beşdar bûyî di şahiya reşbelek 
de zor bûye, nekarîne wan ji 
zanîngehê der bixin. 

Her di doma wê kirîzê de roja 
şemî û yekşemiyê ku di 
rojhijmêra îranê de bi rojên şînî 
û taziyê hatine destnîşan kirin, 
berpirsiyarên zanîngehê 
xwendekaran neçar bi xwe xistin 
û şînî û giryanê dikin, lê di gel 
nerazîbûna xwendekaran rû bi 
rû dibin, lewra ew bi sûçê 
bêhurmetî kirin bi pîroziyên olî 
dikevine ber karê lêpirsîn û 
binçavkirinê, aloziyên han hêj jî 
di zanîngehê de ku komara 
Îslamî mîna Mizgevtê lê kirine, 
didome. 


Keçên Zeytûn xwe ji bo kiryarên teqandinê 
dijî Îsrayîlê amade dikin 


Girupek bi merema rezgirtin ji şehiden 
tevgera îslamê civînek bi navê Keçên 
Zeytûn di hola "seyîdşuheda" a Tehranê 
de, hin keç û jinên Îranî ji bo xwe teqandin 
dijî Îsrayîlê li dewra hev kom kirin. 

Di vê civînê de hate ragihandin ku keç û 
jinên "şehadetxwaz" yên Îranî ku di civînê 
de pişikdar bûn amade ne gav bi gav tevî 
jinên "Micahid" û "şehadetxwaz" yên Filistînî 
biçine pêş û tirs û xofekî zor dijî Îsrayîliyan 
pêk bînin. 

Ayetula Husên Nûrî Hemedanî yek ji 
birêveberên eslî û cihê hitbara ola Şîe 
peyamek ji bo beşdarên wê civînê şandibû 
û tê de kiryarên şehadetxwazane bi 
helwestekî rewa û cehad di rêya Xwedê de 
dabû eyanê. 



Eva girûpeke serbixwe ye û ji 
bo birêvebirina kiryarên 
terorîstî, divêt Xamineyî 
Şerokê olî yê Komara Îslamî ya 
îranê destûr û biryara xwe 
teqandinan îlam bike. 


Mirina 11 milyon 
zarokên bin 5 saliyê 



Banka cîhanî da xuya kirin ku 11 
milyon zarokên bin 5 saliyê di 
welatên li halê pêşdeçûnê de bi 
sedema van nesaxiyên ku têne 
çareser kirin, dimirin. 

Li gor vê raporê, efûnetên tund 
yên bêhnê, îshal, sorîke û 
Malariya 48 ji 100'ê a sedemên 
mirina zarokan di welatên li halê 
geşebûnê de pêk tîne. Herwiha li 
gor rapora Asoşêtdpirês li 
Waşîngtonê, di her heftiyê de 2 
hezar zarok canê xwe ji dest 
didin. 

Rojane 15 Cenîn di 
nava kolîfengên 
Tehranê de 


Serhijmêriyên ne fermî bas ji 
mirina keçên bin 16 saliyê bi 
sedema ji nav birina zarokan di 
zik de dikin. Ev serhijmêriye dide 
xuya kirin ku ji her 10 keçên bin 
16 saliyê ku zarok di zikê xwe de 
ji nav dibin, yek ji wan dimire. 
Herwiha ev çavkaniya dibêje her 
Mehê 15 "Cenîn" di nava kolîfeng 
( kirs u kewal)ên bajarê Tehranê 
de têne dîtin. 

Parlemana îranê bi tazeyî 
gelaleyek pesend kiriye ku tê de 
"sêqtê Cenîn"li dema kifş û diyarî 
kirina 3 Nojdaran û erê kirina 
nojdarê qanûnî di vê derheqê de 
û herweha rezamendiya Dayîk û 
Bavan dikare bihê kirin. 

Jêder: Nûçegehana Sîna 

Sed û Heftemîn salvegera 
Rojnamegeriya Kurdî 


Agirî 

Ragihandin pêdiviyeke bingehîn û girîng ya jiyana mirovan e. Bi giştî 
ragihandin bi destpêbûna dîroka jiyana şaristanî ya mirovan dest pê kirî 
ye. Di nava şêwazên cuda cuda û pir reng yên ragihandinê de 
rojnamevanî bo cara yekemîn di cîhanê de ji aliyê Roayiyan hatiye 
avakirin û di sedsala 17'an de bi awayê rojnamegeriyê derketiye holê û 
hetanî niha berdewam e. 


107 salan berî niha bi derkirina yekem rojnameya bi zimanê Kurdî bi 
navê KURDISAN, gelê Kurd jî bû xwedî rojname û çapemenî û tevlî 
cîhana rojnamegeriya giştî ya cîhanê bû. Rojnameya Kurdistan di 22 A ê 
Nîsana 1898'an de li Qahîreya, Paytexta Misrê ji aliyê Mîqdad Mîdhet 
Bedirxan ve hate derxistin û bi derçûna yekem rojnameya Kurdî, 
rûpelên dîroka rojnamegeriya cîhanê bi ziman û wêjeya şirîn û 
dewlemend ya Kurdî xemilî. 


Pêşketin û 
paşdemana 
rojnamegeriya her 
neteweyekê bo azadî 
û serbestiya ziman, 
qeder û çarenivîsa 
netewî, rewşa jiyanê 
di warên siyasî, 
aborî, çandî, civakî û 
hwd ... ya wî gelî ve 
dizivire; dîroka tejî 
evraz û nişîv ya 
Kurdan wê rastiyê bo 
me dide kifşê. Lê ji 
dema ku Kurd bi 
xebat û bizava bavê 
rojnamevaniya 
Kurdî, Mîqdad Mîdhet 



Bedirxan bû xwediyê rojnameya Kurdî, di hemû wan derfet û fersendên 
pêşhatî de ku desthilatdariya Kurdî hebûye, afirandinên baş û berbiçav 
hatine kirin. 


tSS 


Pêşketinên mezin yên rojnamegeriya Kurdî bo piştî bidestxistina 
desthilata siyasî di sala 1991'an pê de bi Başûra Kurdistanê vedigere. 


Jîndarî, nûbûn û zindîkirina zimanê Kurdî bi awayekî fermî û berfireh ji 
wê qor. xê şûn de xurt bûye. Gelek rojanameyan bi Kurdî dest bi weşanê 
kirin. Hezaran pirtûk hatin çap û belav kirin.Em dibînin ku xebata 
Heftîname, Du Heftîname, Mehname, Kovar û xebatên din yên 
rojnamevanî û çapemeniyê roj bo rojê xurtir û bihêztir dibin. Niha bi 
hebûna 2 rojnameyên rojane yên Kurdî li Kurdistana îraqê ya azad û 
federal de, rojnamegeriya Kurdî jî xwe gihandiye pîvanên cîhanî yên 
nûçevaniyê. 


Lê di Kurdistana îranê, Turkiyê û Sûriyê de, rojnamegeriya Kurdî tevî 


zext, qedexe, kosp û astengên 
qanûnî, sansur û hwd ... re rû bi 
rû ye. Lewra em dibînin ku di van 
parên Kurdistanê de zimanê Kurdî 
bi giştî û rojnamegeriya Kurdî bi 
awayê pîwîst pêş neketiye. 

Ji dema weşana yekem 
rojnameya Kurdî (Kurdistan) re, 
107 sal derbas dibe. Xebateke 
neteweyî û rewşenbîrî ku Mîqdad 
Mîdhet Bedirxan da dest pê kirin û 
heta niha bi qasê xwe pêşde çûye. 
Pêwîst e ku rojnamegeriya Kurdî bi 
mifah standin ji teknolojiya nûjen 
û nû û herwiha metodên zanistî, 
akademîk û pêşketî gavên hîn 
baştir û xurtir bavêje û wan bike bi 
rê û rêbaza vê kar û xebata girîn û 
bibandor. 

'ÊM naxapim ez ^ 


Serbest 

Êdî 

Naxapim ez 
Bi 

Çav û birya 
Bejn û bala 
Awrê çavên 
Kar xezala 
Êdî 

Naxapim ez 
Jiyana berê 
Ne evîn bo 
Hemû... 

Tehl û ne şîrîn bê 
Êş û jan bû 
Derewîn bû 
Heya niha 
Dil xapîn bû 
Êdî 

Naxapim ez 

Şax û şepala 

Nazik, delala 

Awrê çavên 

Kar xezala 

Ew evîna derewîna 

Wa çend sala 

Fikr û xeyal 

Ya betala 

Bejin û bala 

Gorî axa 

Bindest 

Dêkim 

Gorî rûyek 

Serbest 

Dê kim 

Êdî 

Naxapim ez 

HEVPEYVÎN 


JIN JIYAN E O JIYAN O ASTÊ CIYAKAN 
BI AST O JIYANA JINAN GIRÊDAYl YE 


Ger em mêzeyî dîroka Rojnamevaniya Kurdî ji 10 sal berê ve heyanî 
roja îro bikin, xuya dibe ku jinan di vê pêvajoyê de rolekî herî girîng 
lîstiye. Wan pêtir nivîs û çalakiyên xwe di warê wêje, helbest, dîrok û 
Femînîzmê de derxistine. 

Yek ji wan jinên herî çalak û aktîv di warê rojnamevaniyê de Kejal 
Ehmed e. Ev xelkê bajarê Silêmaniyê ye. Kejal xincî karê 
Rojnamevaniyê, helbestvanekî navdar e û di warê rexnegiriyê de jî 
qelemekî pir tûj heye. Wê heyanî niha 6 pirtûk ji çapê derbas kirine 
ku 4 heb ji wan berheman pirtûkên helbestan in. "Benderî Bermoda" 
(1999), "Wutekanî Wutin" (1999), "Qaweyek le gel ev da" (2001) û 
"Awênem şikand" (2004) û herwiha 2 pirtûkên wê yên din jî hene ku 
li ser pirsa jinan bi giştî û pirsa jinên Kurdistanê bi taybetî berhem 
gihandiye. 

Hêjayê gotinê ye ku heyanî niha gelek helbestên Kejal Ehmedê bo 
ser zimanên Îngilîzî, Almanî, Norwêjî, Erebî, Farsî û Turkî hatine 
wergerandin. 



Em çûn Rojnameya Kurdistana Nwê û me xwast hevpeyvînekê bi 
Kejal Ehmed re pêk bînin, wê pir bi keyfxwaşî pêşwaziya me kir û 
piştî axavtinên pêşîn em çûn ser hevpeyvîna xwe. Me di pirsa xwe ya 
yekem de xwast ku dîtîna Kejal li ser pêgeh û xebata jînan li ser 
wêjeya Kurdî bizanbin. Wê bersîva pirsa me wiha dest pê kir: 

Bi nêrîna min jina Kurd tenê di warê helbestê de wekî yek ji mijarên 
wejeyê, şiya ye xwe bide nasîn, lê nekariye di warên din yê wêjeyê 
de hebûna xwe bi başî biselimîne. Mînaka herî berçav hunera 
nivîsandina Romanê ye, em kes navê jinekî Kurd ku Romannivîsekî 
naskirî be, nizanin, lê bi gelemperî evîndarên Romanên jinên 
Romannivîs yên cîhanê wekî: îzabêl Elendî, Margirêt Doras, Fêrcîniya 
Wolf û Teslîme Nesrîn û herwiha ji jinên Ereb Wekî Ehlam Mistefa 
Xanimî û Xade Semmam û di nav Farsan de jî Gulî Tereqî û çendên 
din in. 


Mirov dikare bibêje ku jina 
Kurd di warê çîroknivîsînê de jî 
kedekî baş dana ye, lê wekî 
helbestê bi girseyî berdewam 
nekiriye, sedema pêşketina 
jinan di warê helbestê de jî 
vedigere bo ev binêşe û hîmên 
dîrokî ku hebûna helbestê bi 
gelemperî û helbesta jinan bi 
taybetî di dîroka me de erê 
dike, ji bilî helbestê piraniya 
mijarên din yên wêjeyê piştî 
birîna hin qonaxan tevlî çanda 
Kurdî ûne, ango ev ne ji çanda 
Kurdî hilqulîne. Em dizanin ku 
Roman berhema civaka 
şarnişîniyê ye û bi pêşdeçûna 
şar û şaristaniyeta Ewropa 
berhev bûye, ji ber vê çendê ye 
ku di welatê me de qismê 
zilaman jî bi kêmî rû ji 
Romannivîsiyê kiriye, lewra jî 
kes ji wan nebûn bi 
Rojnamevanên pir baş, lê jinan 
ji bo nivîsandinê di wî warî de 
nekarîn ev kospên ku civakê 
dixistin ser rêya wan hilînin, 
wek ku em dibînin serbestiya 
jina Kurd heyanî niha jî di 
kirîzekî mezin de ye. Min got ku 
helbesta jinan hîmên dîrokî 
hene, ez bi xwe çavkaniya 
helbesta jinan, helbestên jina 
pêşeng ya Kurd, xatûna 
Mestûre Kurdistanî dizanim û 
ev helbestên agirîn yê wê jinê 
ku ji bo mirina zilamê xwe 
nivîsandine, bi destpêka 
helbesta jinan di Kurdistanê de 
dinirxînin. Flin kes dibêjin ku 
berhemên xatûna Mestûre ji ber 
ku Farsî hatine nivîsandin, 
nakevin mala helbesta Kurdî, lê 
ez dixwazim di bersîva wan de 
bibêjim ku Romannivîsê mezin 
yê Kurd, Selîm Berekat bi Erebî 
dinivîse û zimanê wî pir ji 
zimanê Ereban paravtir û 
xweşiktir e, lê heya ku dinya 
bimîne Selîm her nivîskarekî 
Kurd e ku ev seha 
welatperweriya wî wisan kiriye 
ku ev li hember biryara qedexe 

kirina zimanê Kurdî ji aliyê 
dagîrkerên welatê wî aram 
nesekine, ji xwe mamosta 
Selîm her bi zimanê Erebî 
mezintirîn xizmet bi çand û 
wêjeya Kurdî kirî ye. Bi 
raya min xatûna Mestûrê jî 
xizmeta xwe wisa 
şopandiye, ji ber vê çendê 
hêja ye ku bi hurmetekî 
zor ve qala ezmûna 
Mestûrê bê kirin. 

Bi raya we çima jin li 
çav zilaman kêmtir tevlî 
pirosêsa nivîsandina 
wêjeya Kurdî dibin? 

Sedema dûrî perêziya 
jinan ji prosêsa nivîsînê, 
rihekî kûr heye ku ji 
sîstema xwedîtiya cîhanê ji 
aliyê zilaman ve serçave 
digire, di civakên mêr 
serdestiyê de jî mafê 
axavtin û raderbirînê jî di 
destê zilaman de ye. Di 
civakên han de ger keçek 
bixwazibe binivîse, divêt 
ku bav, bira, zilam û 
eşîreta wê rê bidin wê, 
dema ku vê çendê jî erê 
dikin, divê ku bizanbin 
keça wan dixwaze çi bibêje 
û çi binivîse, eva jî ji ber 
vê çendê ye ku erxayîn bin 
ku bi nivîsên vê keçê, 
şerefa malbat û eşîreya 
wan lekedar nebe. Mixabin 
di gişt welatên han de jin 
bi şerefa zilam tên 
hesibandin, lê zilam bi 
tenê şerefa xwe ye! Her 
şaşiyek ku ji aliyê zilamekê 
bihê kirin, tu car nabe 
sedema şeref şikana wî û 
jinên derdor, (jinên eşîreta 
wî), lê di hember biçûktirîn 
şaşiya jinekê de zilamên 
wê eşîretê xwe bi şerefçûyî 
dizanin û gelek caran bi 
kuştina wê jir ê ku ev 
biryara xwe şerefparêzê bi 
nav dikin, şerefa xwe ya 
çûyî vedigerînin. 

Hûn qonaxa îroyîn a 
helbesta nû li 
Kurdistanê bi giştî û li 
Rojhilatê bi taybetî 
çawa dinirxînin? 





Helbesta nû ya Kurdî li hember guhartinên 
mezin de ye, ji ber ku guhartinên mezin di 
cîhana Kurdan de hatine rojevê û ev pê\/ajoye 
roj bi roj pêşde diçe, ez dikarim bibêjim ku 
bizava helbesta nû li Rojhilata Kurdistanê ketiye 
germahiyê û pêşde diçe, di wan 2-3'ê salên 
dawî de pir berhem û navên xweşik bala min 
kişandin. Ez hêvî dikim ku berhemên pir hêja di 
warê helbestê ji aliyê wan derkevin rojevê, bi 
taybetî di nava jinan û xortên ronakbîr de. 

Hûn bi giştî di helbestên xwe de giringî 
didin çi aliye' ê? 

Ez giraniyekê zaf didim evînê û her evîn e ku 
destê min digire û min rênivînî dike ber bi form 
û naverokekî diyarîkirî û ber bi cîhanekê ku ez 
jinane tê de dijîm, difirim, diaxivim, dikenim û 
digirîm. 

Kejal wek xwediyê qelemekî rexnegir di 
civaka mêr serdestî de çima pêtir li ser 
pirsa jinan dixebite? 

Ji ber ku jin jiyan e û jiyan û astê civakan bi 
ast û jiyana jinan girêdayî ye, ji ber vê çendê ez 
nikarim jiyanekê baştir nexwazim ji bo jinan, 
herwiha nikarim bisekinim û bi zimanê wan 
neaxivim û rastiya bindestiya jinan di civaka 
mêr serdestiyê de neînim ziman. 

Sedema herî sereke ye xebata min a di vî warî 
de jî eva ye ku berbiçavtirîn xirabkarî û şaşiya 
sîstema mêr serdestî estem û zêrandina di 
hember jinan e. 

Wekî ku hûn dizanin wergeran 
hewcehiyekî haşa hilnegir a wêjeyê ye, bi 
raya we wergêrên Kurd heyanî çi qasekê 
şiayne wêjeya Kurdî bi cîhanê binasînin? 

Herçiqas ev çende hêj di radeya xwastikên me 


de nine, lê nasandina 
helbesta Kurdî bi cîhana 
derve qonaxekî baş 
derbas kirî ye. Her bi 
rêya vê wergêranê, 
helbestên Şêrko Bêkes 
xelatekî cîhanî bidestve 
aniye û dengê hindek ji 
helbestvanên me di 
cîhanê de hatine nas 
kirin, her di vê çarçovey 
de jî îsal komek ji 
helbestên min ji aliyê 
yek ji dezgehên bi nav û 
deng yê Norwêjî bi navê 
"Cappelen" bi îavnîşana 
"Errobrînger" dê bêne 
weşandin ku Kekê ^ 
Hevdem û Xatûna înger 
wergerandine ser zimanê 
Norwêjî. 

Ev xebata han hêjayî 
destxweşiyê ne, lê 
hindek ji nivîskarên me li 
cihê ku wêjeya Kurdî bi 
cîhanê bidin nasandin, 
mijûlî nasandina wêjeya 
biyaniyan bi Kurdan in. 

Ev yek karekî ne di cihê 
xwe de ye. 

Bi raya we xwedî 
qelemên berbiçav di 
warê wêjeya jinan di 
Rojhilata Kurdistanê 
de kê ne? 

Ez dikarim ji wan 
qelemên xuya di warê 
wêjeya jinan de navên 
Nahîd Huseynî, Kulsum 
Osmanpûr, Sîmîn Çayçî, 
Beyan Ezîzî, Zeyneb 
Yosifî, Seher Resayî, 

Şîlan Geylanî, Nesrîn 
Xanzadî û hwd... bas 
bikim. 

Peyama we ji bo 
xortên me ku taze 
dest bi karê nivîsînê 
kirine çiye? 

Xwandina berdewam û 
bênfirehî du aliyên 
sereke û pêwîst in ji bo 
nivîskarên taze kar û ji 
bilî wan ji xwe neguherîn 
û xakî bûn serkevtinekî 
misoger radixe pêşberî 
wan gencên hêja ku ber 
bi asoyekê ron rê girtine 
ber xwe. 

Gava peyv tê ser rojnamegeriya 
Kurdî, nizanim çima berî gişka kovara 
"Hewar", rojnamên "Kurdistan" û 
"Rya teze" têne ber çavên min. Her 
yek ji wan serdestîke wan heye û rola 
wan di pêşketina rojnamevaniya Kurdî 
da pir e. Lê ew nayê wê manê, ku 
kovar û rojnamên mayîn, xwesma yên 
bi zaravê Soranî û Dimilî, ji wan kêmtir 
in, an jî ber wan daduxin. Na! Haya 
min gelek li ser wan tune. 

Û ji wana jî "Rya teze" ber dilê min 
diha ezîz e: 1) ji ber ku ew rojnama 
Kurdî ya here jiyandirêj e li cîhanê. 2) 
dengê Kurdên Sovyetistanê bû 
(hetanî sala 1992) û niha jî dengê 
Kurdên Ermenîstanê ye, yên ji welatê 
kal-bava dûr. 3) ew bi tevayî 50 
salan zêdetir ji aliyê dewletê, bi fermî 
ronahî didît (niha jî - serbixwe ye), 
ango resmî bû û organa Komîteya 
Navbendî ya Partiya Komunîstiyê ya 
Ermenîstanê, parlamênt û hukûmeta 
Komarê bû. Yek ji çar rojnamên sereke 
bû li Komarê. 4) ez 17 salan 
redaksyona wê da xebitîme... 

"Rya teze" ji l'ê Nîsana sala 
1930'an, da ronahiyê dibîne. Ew bi 
tîpên Latînî bû, yên ku Erebê Şemo 
tevî îsahak Morogûlov çê kiribûn. Lê 
mixabin, ku sala 1937'an, bi biryara 
Stalîn weşandina wê hate 
sekinandinê... hetanî sala 1955'an. Wî 
çaxî Harûtyûn Mkirtçyanê Ermenî, 
paşê jî Cerdoyê Gêncoyî Kurd 
berpirsiyariya wê kiribûn. Ji roja 
ronahîdîtina hejmara wê ya pêşîn, 72 
sal derbas bûne, lê jiyandirêjiya wê 54 
sal e. 

Piştî mirina "Bavê Mileta" -Stalîn re 
digotin-, sala 1955'an "Rya teze" dîsa 
hate weşandinê, lê vê carê bi tîpên 
Kîrîlî. Ew tîp Heciyê Cindî yê nemir çê 
kiribûn. Berpirsiyarê wê ji wê salê 
hetanî Perestroykayê, ango 34 salan, 
Mîroyê Esed bû. Ew ji hemû 
berpirsyarên rojname û kovarên 
Sovyetistana berê wek berpirsiyar 
dirêjtir xebitî. Belkî hêja ye, ku navê 


di salê da digihîşte 5 hezar kesan. Ew jî wî çaxî, ku li Erêvanê 8 hezar Kurd 
diman, lê li Ermenîstanê bi tevayî - weke 60 hezara. Û nav û dengê 
rojnama me ewqasî bilind bû, ku navê wê kataloga Sovyetistanê û ya 
navneteweyî da jî hebû. Ji ber wê jî aboneyên me ji Komarên Sovyetistana 
berê û Ewropayê jî hebûn. Û rojname bû bingeh, ku helbestvan, nivîskar, 
ulimdarên Kurd peyda bin, gel bi Kurdîtî mezin be û pêşve bîçe. 

Rast e, Rêya teze ya hukûmetê bû, siyaseta Sovyetê dimeşand, carna jî 
digotin, ku ew ne ya Kurda ye, lê rojnama Ermenîstanê ye bi zimanê Kurdî, 
dîsa jî herdem ji çar rûpelan bi kêmanî yek bin destê me da bû. Û me ew 
rûpel çiqas baş bi kar baniya -dîrok, çand, edebiyat û zimanê me jî wê 
ewqas baş pêşde biçûya. Û rojnama me heftiyê du cara derdiket, ango mehe 
8-10 rûpel Kurdeyatî ne hindik bû. Lê wek gelek ciya û gelek cara, bal me jî 
Kurdîtî ne herdem ser her tiştî re bû. 

Di hêlekê ve jî, welatên ku Kurdistan di nav xwe da parve kirine, guhe e 


(Rçjnama %urcfî 


jiyandirêj - "Rya 

XELÎL 



wî bikeve nava "Pirtûka Gînnes ya 
rekora" jî, lê ne bi welatparêziya xwe. 
Dereca nivîsarên rojnamê pir bilind bû, 
lê Kurdîtiya wê nimiztir bû. 

Çiqasî jî sîstema Sosyalîst "perda 
hesinî" çê kiribû û me nikaribû 
rojnama xwe da derd û kul, daxwaz û 
armarc, hisret û hêviyên xwe wek me 
dixwest raxin ber çavan (hinek 
ronakbîrên me yên tirsonek jî ser wê 
"perda hesinî" yeke din ji "polayê" çê 
kiribûn), alîkî va jî Stalîn miribû, lê 
Stalînîzm jîndar bû, hela kokbir ne 
bûbû, lê dîsa jî Riya Teze dengê 
Kurdên Ermenîstanê, serbilindiya me 
bû. Qîmetê rojnama me yê herî bilind 
ew bû, ku carna jimara aboneyên me 


Têmûrê 

temur_xelil@hoL iail.com 

bel dikirin û çavên xwe zoq dikirin, bona nehêlin Kurd ji çarçova tixûbên wan 
de jî, li welatekî mayîn, heqê xwe bistînin ziman, çand û edebiyata xwe 
pêşde bibin. Ji ber wê jî karên radyoya me, rojnama "Riya Teze", beşên 
Kurdzaniyê bûbûne kelemên çavên dijminan û neyaran, xwesma yên Turkan. 
Û pêşketina me ji xwe re tehlûke didîtin. 

Dewleta Turkiyê gelek cara bi rêyên dîplomatîk hewl daye ku ev ocaxên 
Kurda bêne berbendkirinê. Ji bo nimûnê, xebatkarê dîplomatîyê yê 
Sovyetistanê li Êrêvanê, Neymark di nama xwe ya ji bo Wezareta Karên 
Derve ya Sovyet re şandî da (05 04.1935) ev xet jî nivîsîne: "Merciyên xwedî 
qerar yên Ermenîstanê bi himet serokatiya rojnama "Riya Teze" dikin. 
Rojname wisa miqate û bi tahamûl e, mirov dikare mihakeme bike ku 
konsûlên Turkan yên vê derê, nikaribûn tu qulpan jê ra bibînin. Wek tê 
zanîn, hemû hejmarên wê ji teref tercûmanên Turkan gelekî bi himet tên 
tercûme kirin" (Kovara Çira, hejmar 12, sal 1998, rûpel 11). Di rûpela 12'an 
ya wê kovarê da tê gotinê, ku Neymark nameke xwe ya mayîn da 
(09.05.1935), ku ji serokê qismê l'ê yê wezareta Karê Derve ya 
Sovyetistanê ra şandî ye, awa nivîsî ye: "Li gor agahdariyên di destê min da, 
der. k berê Aral û Yilmaz [•] di derheqê pirsa Kurdî da raporek bi dizî hazir 
kirine. Li gor înformasyonên di destê me da, naveroka vê raporê ev e: li 
Êrîvanê rojnama "Riya Teze" hebûna xwe berdewam dike. Hebûna wê li ser 
tixûbê Turkiyê ji bo me tehdît e û îşareta dijminatiyê ye". ([*]Aral û Yilmaz 
karbidestên dîplomatîk yên Turkiyê bûn. Aral konsûlê Lênînakanê bû, ku 
bai 


Dajarê Ermenîstanê yê duda ye). 

Turkiye bin perda ku dê pêwandiyên dîplomatîk tevî Sovyetistanê bibire an 
serttir bike, bi destî şerletanîya û zorlêkirina gelek cara Sovyetê neçar kirî 
ye, ku mafên ku dane Kurda hilînin. Mesele, hukûmeta Sovyetistanê biryarên 
nû qebûl kir bona kêmkirina wan mafa. Ji sala 1935'an name û nivîsên 
navenda Kurdzanîyê yên bi derve ra dihatine kontrolkirinê. Ji rojnama Riya 
Teze ra îdî bi fermî qedexe bû, pirsên Kurdên derve ra mijûl bibe, rêkirina 
rojnamê û pirtûkên dersan û yên edebî ji welêt der hate berbendkirinê. 

Tevî van dijwariyan û xêrnexweziyan, bi tevayî em dikarin bêjin, ku me ji 
bo gelê xwe arşîveke dewlemend, kêrhatî hîştiye. Dimîne, ku lêkolîner û 
ronakbîrên Kurd yên mayîn Kurdewariya wê rojnamê bikine hebûna Kurd û 
Kurdistanê. 

10'ê Mijdara (Oktobir) sala 1997'an li Stokholmê Pirtûkxana Kurdî bi 
heytehol hate vekirinê. Ez firsenda nivîsara vê gotarê bi kar tînim û ji navê 
Kurdên Sovyetistana berê wê bi dil û can pîroz dikim. Bi baweriya min, eger 
serokatiya wê hemû komplêktên "Rya teze" ji rêdaksyona wê bikire (ji sala 
1955'an vir da 42 cild hene, her yekê da 100'î zêdetir hejmar), ew dê him 
kêmaniya xwe ya weşana Kurdî dagire, him jî rojnama Kurdî ya here 
jiyandirêj dê jiyana xwe hîn baştir berdewam bike, ji ber ku eva çend sal e 

dewlet alîkariyê nadê û ew mehê carekê-duda ronahî dibîne. 
Ew jî bi piranî bi alîkarîya gel. Û eger rojekê ji rojan "Rya 
teze" hate girtin, ew dê şermeke mezin be ji bo me û 
derbeke giran be ji bo dîroka rojnamegeriya me. Wê demê 
îdî hewar-gazî bê feyde dibe, berga tiştekî nagire. 

Ji bo agaha we zêde li ser "Rya teze" hebe, ez dixwazim 
we bidime hesandinê, ku bilî komplêktên wê, arşîva 
navbendî ya Komara Ermenîstanê da hemû nivîsarên ji bo 
rojnamê hatine şandin (yên çapkirîjî, yên çapnekirîjî) têne 
parastinê. Gelo destxetên Erebê Şemo, Ebdula Goran, 

Heciyê Cindî, Esmet Şerîf Wanlî, Qanatê Kurdo, Hejar, 
Çerkezê Xudo, Margarîta Rûdênkoyê, Emînê Evdal, Ahmedê 
Mîrazî, Wezîrê Nadirî, Reşîd Kurd, Nadoyê Xudo û gelekên 
mayîn, bi sedan name û wêneyên welatparêzên ji Kurdistanê 
û ji cîyên mayîn îro ji bo me ne tiberk û nivişt in? Ew 
matêryal xezîneke giranbuha ne ji bo Kurdzana û hemû 
welatparêzan. 

Gava kovara Kurdî ya delal "Hawar"ê dest bi weşana xwe 
dike, çend hejmarên "Riya Teze" û hinek pirtûkên Kurdî yên 
li Êrêvanê derketî ji wan ra tê şandin. Kovar hejmara xwe ya 
8'an da (sala 1932-a) nivîsa Celadet Bedirxan (bi nasnavê 
Herekol Azîzan) ser vê meselê çap dike. Em binihêrin çika li 
wir çi tê gotinê: 

"Rûjnameke Kurdmancî, bi herfên nû, bi Kurdmancîyeke 
xwerû, li Rewanê, di şiklekî spehî û çeleng de derdikeve. 

Vê paşîyê çend hejmarên wê gehiştine destê me. Çavên 
me pê biruhn bûn, dilê me şa û geş bû. 

Kurdmancên Rewanê ji rûjnamê pêve çend kitêb jî 
derêxistine. Me sê-çar rûj mijûlahîya xwe bi wan kirin. 

Ji nav rûpelên wan ên taze û ter bihna kulîlkên çiyayê 
Elegozê, bayê zozanên Serhedan dihatin. Di nav resmên wan 
de şal-û-şapikê Kurdmancî, xencer û piştxencera kal û 
kalikên me dihatin dîtin. 

Rêya Teze wek navê xwe taze ye, nû ye, nûbar e. Lê ji 
Hawarê kevintir, bi emr jê mezintir e. Hejmara wê a paşin 
ko gehiştiye destê me a pêncî û nehan e. Li gora ko Rêya- 
Teze rûjnameke dehrûjkî ye, berî salkê û hin dest bi 
derketinê kiriye". 

Di wê hejmarê da Celadet Bedirxan ji pirtûkeke ji Êrêvanê 
şandî du helbest weşandine û di dawiya nivîsa xwe da ha 
gotî ye: "Ji bona îro me hevqas got, pêşdetir em dîsan ji 
Rêya-Teze behs bikin. 

Em ji hevalê xwe re rêyeke xweş û dawîyeke geş hêvî 
dikin. Divêt ko her gav me hay ji hev hebit û gerek e ko em 
hevdu ser xebata hev serwext bikin". 

Rast e, "Hawar"ê bas nekiriye (û rast jî kiriye), ku kê ew 
hejmarên "Riya Teze" û pirtûkên Kurdî ji Êrêvanê ji wan ra 
şandine, lê em zanin ku ew Heciyê Cindîyê nemir bûye û 
bona wê yekê dewletê ew girt, kire hebsê. Rast salekê ew di 
zindana Stalîniyê da ma, lê kubar bû, ku bona wî karî li wir 
maye. 

Bira haya we pê hebe, ku 50 salî zêdetir 10-12 xebatkarên 
rêdaksyona rojnamê her roj 8 seheta ser amadekirina her 
hejmareke wê kar kirine û bilî wê jî bi dehan nûçegihan, 
nivîskar û zanyar bi nivîsarên xwe pêra hatibûn girêdan. Yek 
ji wan Egîtê Sinco evr 43 sal e ku ji rojnamê re dinivîse. Û bi 
çi dijwariyên nedîtî! Bi têknîka kevintirîn, her xeteke wê ser 
gula qirqeşûnê rêz dibû, dikete sitûnê, dibû rûpel û paşê jî 
hejmar. Ecar emê çawa bextê xwe bişewitînin, heyra wî karî 
û wan camêra nîbin? Û ji bo karê baş sala 1980'î, roja 50- 
saliya ronahîdîtina hejmara xwe ya pêşin da, rojname ji aliyê 
hukûmeta Sovyetistanê da bi xelata "Nîşana hurmetê" va 
hate xelatkirinê. Piranîya xebatkarên wê, yên berê û niha, 
endamên Yekîtiya Rojnamevanên Ermenîstanê ne, lê yek ji 
wan endamê Yekîtiya Rojnamevanên Moskova ye. 

Gava me berî çend salan sedsaliya rojnamegeriya Kurdî bi 
heytehol da kivşê, min heyfa xwe pê anî, ku xebat û 


ceribandina "Riya Teze" ji aliyê hema bêje hemû 
rojname û kovarên Kurdî, yên piştî wê derketî, ne 
hatine bikaranînê. Bêy ku haya wan ji hev hebe, 
hatine weşandinê. Sebebên wê hene jî (wek, bi 
alfebayên cihê-cihê ronahî didîtin, sînorên 
Sovyetistanê ji bo her kesî vekirî nebû), lê, wek Kurdî 
dibêjin, yê ku dixweze -çare dibîne, yê ku naxweze- 
manîya dibîne. Ew bi hevrekarkirin, danûsitandin û 
hajhevhebûn wê dereca rojnamevaniya Kurdî hîn 
bilindtir bikirana. Lê niha ew problêm hatîye hildanê û 
kêmaniya berê dikare bi xebatên kêrhatî ve bê 
tijêkirinê. Xwesma, ku îro him sînor vekirîne, him jî 
arşîv. 

Iro di rêdaksyona "Rya teze" da sê kes kar dikin: 
berpirsiyar Emerîkê Serdar, cîgir Girîşayê Memê û 
nûçagihanê giştî, Rizganê Cango. Mêraniya ew dikin 
(bi meaşekî biçûk) hêjayî qîmeteke bilind e. 

Bilî navên jor gotî, îro em bi hurmet girti i navê wan 
kesan bi bîr tînin, yên ku salên cihê-cihê li wir kar 
kirine: Qaçaxê Mirad, Şekroyê Xudo, Xelîlê Çaçan, 
Babayê Keleş, Tîtal Mûradov, Eliyê Ebdilrehman, Egîtê 
Xudo, Hesenê Qeşeng, Pirîskê Mihoyî, Porsora Sebrî, 
Tîtalê Efo, Karlênê Çaçanî, Şerefê Eşir, Egîtê Abasî, 
Paşayê Erfût, Letîfê Emer, Gayanê Hovhannîsyan û ez. 

Mal ava ji Enstîtuya Kurdî ya Parîsê, ji Borîs û 
Mêlsîkê Mehmed û yên mayîn re, ku sponsoriya 
rojnamê demeke dirêj hildane ser xwe û alîkarî kirin. 

Bilî "Rya teze" li Sovyetistana berê ev rojname û 
kovar jî derketine: rojnamên "Sovêtskîy Kûrdîstan" 
("Kurdistana Sovyet") li Azirbêcanê (salên 1923-1961) 
bi Azerî, "Ronahî" li Gurcistanê (salên 1992-1994) bi 
Gurcî, "Golos kûrda" ("Dengê Kurda") li Moskow 
(salên 1990-1994) bi rûsî, "Botan" li Ermenîstanê 
(salên 1992=1997) bi Ermenî û kovara "Kurd" li 
Qazaxistanê (1990-1993) bi Kurdî. Heryekji wana di 
hêla hişyarkirina gel, pêşketina çand û edebîyata me 
da rolak lîst, lê dereca mayîna nava dîroka 
rojnamegeriya Kurdî da rêçeke dîyar ne hîştin. 

Min di vê gotarê da herwiha behsa çend rojname û 
kovarên Kurdî yên mayîn jî kir, ku piştî Perestroykayê 
li çend Komarên Sovyetistana berê da ronahî dîtine. 

Lê hinekên din jî ronahî dîtine û hetanî niha jî ronahî 
dibînin. Wek kovarên "Kurdîstan Raport" û "Drûjba" bi 
Rûsî û rojnama "Axîna Welat" bi Kurdî û Rûsî. Ev her 
sê jî li Moskow, ji aliyê PKK'ê ronahî dibînin. Ew jî 
têma gotareke din e. 

Em dîsa bêne ser "Rya teze". 

Rêdaksyona rojnamê piştî rûxandina Sovyetistanê 
gelek dijwarî derbas kirin. Dewletê û hukumetê 
dixwast ew bê dadanê, komela yêzîdîyan bi 
helandayîna serokatîya komarê bi çend pîsikên xwe va 
gelek cara êrîş anîne ser me, rojname 7 meha 
derneket û me hîç meaş ne sitend, lê em her ro 
dihatin ser kar û me berê xwe da, ne hîşt, ku ecêb bê 
serê wê. 

Lewra jî, gelî xwendevanan, deynê her welatparêzekî 
ye piştgiriya rojnamê bike: bi nivîsara, bi telefonê, bi 
nama, heta bi pera jî. Ecêba ser ecêbê jî ew e, ku 
hetanî niha jî Faks û kompyûtêrên rêdaksyonê tune 
ne. 

Navnîşan û telefon ev in: 

ARMENIA, YEREVAN-375023 

Arshakunyas 2, etaj XÎÎ 
"Rya teze" 

Telefon: (3742) 52.96.12 
56.03.21 

Em bi tevayî nehêlin ronaya bi deha sala vemire! 





Rojnameyeke mehane ya siyasî û çandî, 

Partiya Demokrat a Kurdistana îranê diweşîne 

http://www.kurdistanmedia.com/kurmanci/kurmanci.htm 

Navnîşana derveyî welat AFK B.P. 102- 75623 Paris CEDEX 13 -FRANCE 

E - Mail: 

rojnama_agiri@yahoo.com 

agiri2003@hotmail.com 


Ji dayîkbûna yekem rojnameya 
Kurdî hat pîroz kirin 


Di roja 22'ê Nîsana 
2005'an salyada Sed û 
Heftemîn ya 

Rojnamegeriya Kurdî, bi 
lidarxistina Festîvalekê li 
bajarê Duhokê, hat pîroz 
kirin. 

Ev Festîvala han ku 
duyemîn Festîval e ku bi 
vê hincetê tê lidarxistin, bi 
qasekî berbiçav Nivîskar, 

Rewşenbîr û lêkolînerên 
Kurd li hev civandin. Di 
Festîvalê de aliyên dîrokî, siyasî û rewşenbîrî yên 
yekem Rojnameya Kurdî ango Rojnameya 
Kurdistan hatin bas û nîqaş kirin. Herwiha rola 
girîng ya malbata Bedirxaniyan di avakirin û 
birêvebirina Rojnameya Kurdistan, tim di rojeva 
Festîvalê de bû. 

Hêjayî gotinê ye ku Rojnameya Kurdistan, di 22' 
yê Nîsana sala 1898'an li bajarê Qahîre, bi 
rêveberiya Mîr Mîqdad Mîhdet Bedirxan ve hate 
weşandin, piştre ji ber givaşa Osmaniyan li ser 
Kurdan û dewleta Misrê, cihê weşandina 
rojnameyê ji bo Siwîs û piştre jî Londonê hat 
guhastin. 

Hejmara dawî ya rojnameya Kurdistan li 14'ê 
Adara 1902'an, li bajarê Londonê derdikeve. 



”Yosif Ezîzî Benîteref’ hate girtin 


Li gorî nûçeyên fermî yên 
Komara Îslamî ya îranê "Yosif 
Ezîzî Benîteref", nivîskar û 
lêkolînvanê Ereb ziman yê 
Xozistanê roja 25.04.2005'an 
de, ji aliyê memûrên Dadgeha 
Şoreşa Îslamî li Tehranê û di 
mala xwe de hate girtin. Wisa tê 
xuya kirin ku ev girtine di 
pêwendî tevî bûyerên vê dawiyê 
yên Ehwazê hatibe holê. Eva di 
demekê de ye ku di çaxê 
bûyerên vê dawiyê yên Ehwazê 
navhatî li Tehranê bûye û tu 
demekê neçûye Ehwazê. 

Komeleya Rewşenbîrên Ereb 
yên Xozistanê nerazîbûna xwe 
seba vê kiryarê da xuya kirin û 
ji berpirsiyarên vî karî daxwaz 
kiriye ku bi awayekî ron û 
aşkera sedema girtin û 
binçavkirina wî rabigehînin, 



hetanî ku xuya 
be navhatî bi çi 
sedemekê hatiye 
gunehbar kirin. 
Ew bawer in ku 
navhatî tûşî çi 
cure kar û 
kiryareke ne 
qanûnî nebûye û 
xebat û 
çalakiyên wî di 
çarçoveya 
qanûnê de bûye. 



Pileya duyem bo tîma Partiya Demokrat 

/V 

di Zoranêya Lawên Iraqê de 

Di encama 
birêveçûna 
leyîzên 
qaremaniya 
Zoranê a Lawên 
îraqê, di roja 
18'ê 

Xakelêweya 
1384'an de, 
tîma Lawên 
Partiya 
Demokrat a 
Kurdistana 

îranê ku bi nûneratiya parêzgeha Sêlêmaniyê pişikdarî kirin, 
pileya duyem a îraqê bi destve anîn. Tîma Lawên partiya me bi 
serperistiya birêz Karo Resûlî pêk hatibû ji: 

Zahir Yosifî, pileya sêyei.., >0 kîlo 
Aram Çemer g lî, pi» ^a sêyem, 55 kîlo 
Saman Heyderî pileya sêyem, 60 kîlo 
Kamiran Fatih' pileya sêyem, 76 kîlo 
Hêriş E cedî, pile a yekem, 84 kîlo 
Hêmin Ç dirî, pileya duyem, 96 kîlo 
Seîd Sebzî, pileya sêuem, 120 kîlo 

Hêriş Emcedî û Hêmin Qadirîji bo pêkanîna tîma Lawên îraqê 
hatine gazî kirin. 






























